**Anexa 9\_Indicatori**

**IR 1.3.B Sprijin pentru IMM-uri – Apelul 1**

CUPRINS

[A. Indicatori de realizare și de rezultat 2](#_Toc148499648)

[B. Indicatori specifici apelului de proiecte nr. PRV/1.3.B/1 3](#_Toc148499649)

[C. Metodologia de calcul ENI aferent indicatorului RCR01 - Locuri de muncă create în entitățile care beneficiază de sprijin 6](#_Toc148499650)

[DEFINIȚIE 6](#_Toc148499651)

[MODALITATE DE CALCUL ENI 7](#_Toc148499652)

[FORMULA DE CALCUL 7](#_Toc148499653)

[D. Metodologia de calcul a indicatorului RCR 25 - IMM-uri cu o valoare adăugată mai mare per angajat 14](#_Toc148499654)

1. **Indicatori de realizare și de rezultat**

|  |  |  |  |  |  |
| --- | --- | --- | --- | --- | --- |
| **Cod indicator** | **Denumire indicator** | **Unitate de măsură** | **Valoare la începutul proiectului** | **Valoare la finalul proiectului** | **Observații** |
| **A1 – Indicatori de realizare** | | | | | |
| **RCO 01** | Întreprinderi care beneficiază de sprijin (din care: micro, mici, medii, mari) | **Întreprinderi** | 0 | 1 | Indicatorul măsoară numărul de întreprinderi care beneficiază de sprijin. Definiția fiecărei tipologii de întreprindere se regăsește în Ghidul solicitantului de finanțare. |
| **RCO 02** | Întreprinderi care beneficiază de sprijin prin granturi | **Întreprinderi** | 0 | 1 | Indicatorul măsoară numărul de întreprinderi care beneficiază de sprijin prin grant. Definiția fiecărei tipologii de întreprindere se regăsește în Ghidul solicitantului de finanțare. |
| **A2 – Indicatori de rezultat** | | | | | |
| **RCR 01** | Locuri de muncă create în entitățile care beneficiază de sprijin | **ENI anual** | 0 | >=3 | Indicatorul măsoară numărul de locuri de muncă exprimate în echivalenți medii cu normă întreagă (ENI anual), create în linie de activitatea susținută de proiect. Definiția, modalitatea de calcul și documentele justificative privind realizarea indicatorului se regăsesc în Ghidul solicitantului de finanțare și în Secțiunea C\_Metodologia de calcul ENI aferent indicatorului, din prezenta anexă. |
| **RCR 03** | IMM-uri care introduc inovații în materie de produse sau procese | **Întreprinderi** | 0 | 1 | Indicatorul măsoară numărul de întreprinderi care introduc inovații în materie de produse sau procese. Definiția inovațiilor în materie de produse sau procese se regăsește în Ghidul solicitantului de finanțare. Documentele justificative privind realizarea indicatorului includ: oferte de produs/ contracte cu clienți sau alte documente care atestă realizarea și lansarea pe piață a produselor inovative, documente interne privind introducerea unui nou produs/serviciu/proces în societate etc., precum și raportul de progres detaliind inovațiile realizate în cadrul proiectului, în corelare cu informațiile asumate în Planul de afaceri transmis la depunerea cererii de finanțare. |
| **RCR 25** | IMM-uri cu o valoare adăugată mai mare per angajat | **Întreprinderi** | 0 | 1 | Indicatorul măsoară numărul de întreprinderi sprijinite care realizează o valoare adăugată mai mare per angajat. Indicatorul numără întreprinderile pentru care valoarea adăugată per angajat pentru anul fiscal după anul finalizării output-ului este cu cel puțin 2% mai mare decât valoarea adăugată per angajat în anul anterior începerii proiectului.  Definiția, modalitatea de calcul și documentele justificative privind realizarea indicatorului se regăsesc în Secțiunea D\_Metodologia de calcul a indicatorului RCR 25, din prezenta anexă. |

1. **Indicatori specifici** **apelului de proiecte nr. PRV/1.3.B/1**

| **Denumire indicator** | **Unitate de măsură** | **Definiție** |
| --- | --- | --- |
| Produse inovative | număr | Indicatorul măsoară numărul de produse inovative introduse la nivel de întreprindere, rezultate ca urmare a implementării proiectului**.**  **Definiție - Inovația de produs sau serviciu**: un bun sau un serviciu nou sau îmbunătățit, care diferă semnificativ de bunurile sau serviciile anterioare ale firmei și care este introdus pe piață. |
| Servicii inovative | număr | Indicatorul măsoară numărul de servicii inovative introduse la nivel de întreprindere, rezultate ca urmare a implementării proiectului.  **Definiție - Inovația de produs sau serviciu**: un bun sau un serviciu nou sau îmbunătățit, care diferă semnificativ de bunurile sau serviciile anterioare ale firmei și care este introdus pe piață. |
| Procese inovative | număr | Indicatorul măsoară numărul de procese inovative introduse la nivel de întreprindere, rezultate ca urmare a implementării proiectului.  **Definiție - Inovația de proces**: un proces de afaceri nou sau îmbunătățit pentru una sau mai multe funcții de afaceri, care diferă semnificativ de procesele de afaceri anterioare ale firmei și care a fost introdus de către firmă |
| Construcții noi/ extinse | număr | Indicatorul măsoară numărul de construcții nou realizate sau numărul de construcții extinse, rezultate ca urmare a implementării proiectului. |
| Construcții noi/ extinse | mp | Indicatorul măsoară suprafața desfășurată, exprimată în metri pătrați, a construcțiilor noi sau a construcțiilor extinse, rezultate ca urmare a implementării proiectului.  **Observație:** Valoarea raportată pentru cazul construcțiilor extinse se referă la mp aferenți componentei care s-a extins, și nu a suprafeței totale a clădirii, rezultată ca urmare a extinderii. |
| Infrastructuri de agrement/activități recreative/activități sportive | număr | Indicatorul măsoară numărul de Infrastructuri de agrement/activități recreative/activități sportive noi, rezultate ca urmare a implementării proiectului. |
| Infrastructuri de agrement/activități recreative/activități sportive | mp | Indicatorul măsoară suprafața desfășurată, exprimată în metri pătrați, a infrastructurilor de agrement/activități recreative/activități sportive noi, rezultate ca urmare a implementării proiectului. |
| Echipamente/dotări noi achiziționate | număr | Indicatorul măsoară numărul de echipamente/dotări noi, achiziționate prin proiect. |
| Echipamente/dotări noi achiziționate aferente componentei de economie circulară | număr | Indicatorul măsoară numărul de echipamente/dotări noi, achiziționate prin proiect, aferente componentei de economie circulară. |
| Active necorporale achiziționate | număr | Indicatorul măsoară numărul de active necorporale achiziționate prin proiect. |
| Participări la târguri și evenimente externe | număr | Indicatorul măsoară numărul de târguri, expoziții și evenimente desfășurate în afara României, la care va participa solicitantul de finanțare, în calitate de expozant. |
| Participări la târguri și evenimente naționale | număr | Indicatorul măsoară numărul de târguri, expoziții și evenimente desfășurate pe teritoriul României, la care va participa solicitantul de finanțare, în calitate de expozant. |
| Contracte noi pe piețe externe | număr | Indicatorul măsoară numărul de contracte comerciale noi, estimate a fi încheiate de solicitantul de finanțare cu clienți de pe piețe externe. |
| Contracte noi pe piețe naționale | număr | Indicatorul măsoară numărul de contracte comerciale noi, estimate a fi încheiate de solicitantul de finanțare cu clienți de pe piața națională. |
| Certificare/recertificare a produselor, serviciilor sau diferitelor procese specifice | număr | Indicatorul măsoară numărul de certificări/recertificări a produselor, serviciilor sau diferitelor procese specifice, obținute ca urmare a implementării proiectului. |
| Certificare/recertificare a sistemelor de management al calității, mediului sau sănătății | număr | Indicatorul măsoară numărul de certificări/recertificări a sistemelor de management al calității, mediului sau sănătății, obținute ca urmare a implementării proiectului. |

**Atenție!**

Solicitantul de finanțare va selecta din indicatorii specifici apelului de proiecte PRV/1.3.B/1, doar acei indicatori aplicabili proiectului, în corelare cu tipologia acestuia.

1. **Metodologia de calcul ENI aferent indicatorului RCR01 - Locuri de muncă create în entitățile care beneficiază de sprijin**

## DEFINIȚIE

În cadrul Intervenției regionale 1.3.A Sprijin pentru microîntreprinderi, indicatorul de rezultat **RCR01 - Locuri de muncă create în entitățile care beneficiază de sprijin** este definit ca numărul de noi locuri de muncă, exprimat în numărul mediu de angajați cu echivalentul unei norme întregi (ENI) pe an, create în cadrul activității susținute de proiect.

Conform documentului de lucru elaborat de către Comisia Europeană[[1]](#footnote-1) pentru definirea indicatorilor de realizare și de rezultat care vor fi utilizați pentru a cuantifica impactul pe care sprijinul nerambursabil din fonduri europene îl are în raport cu activitatea solicitantului de finanțare și cu grupul țintă al operațiunii, **ENI reprezintă numărul de locuri de muncă exprimate în echivalenți medii cu normă întreagă, creați în linie de activitatea susținută de proiect**.

Noile posturi trebuie să fie ocupate și pot fi cu normă întreagă, cu normă parțială sau recurente sezonier. Posturile vacante nu sunt luate în calcul. În plus, posturile nou create trebuie fie păstrate pentru mai mult de un an de la finalizarea proiectului.

Pentru a respecta cerințele în materie de durabilitate impuse de Regulamentul (UE) 1060/2021, art. 65, alin. (1), locurile de muncă nou create în legătură cu activitatea finanțată trebuie menținute trei ani de la efectuarea plății finale către beneficiar.

## MODALITATE DE CALCUL ENI

În conformitate cu documentul Ghid pentru monitorizarea indicatorilor Programului Regional Vest 2021-2027 și fișele de indicatori elaborate de Ministerul Investițiilor și proiectelor Europene în aprilie 2023, pentru calculul ENI anual se folosește numărul de ore de lucru normative/statutare pe an în România de 40 ore/săptămână timp de 52 săptămâni. Pentru stabilirea ENI se iau în calcul zilele lucrate și zilele de concediu legal (toate tipurile de concediu plătit la care dă dreptul legislația în vigoare), dar nu se iau în calcul zilele de concediu fără plată, zile în care se consideră raportul de muncă suspendat. Calculul se efectuează atât pentru angajații cu normă întreagă, cât și pentru salariatul ̆ cu normă parțială.

Orele suplimentare efectuate de persoanele angajate cu normă întreagă nu se contabilizează pentru raportarea indicatorului, deoarece o persoană nu poate efectua mai mult de un ENI anual. Pentru persoanele angajate cu normă parțială efectuarea de ore suplimentare este interzisă de Codul Muncii, art. 105, pentru contractele de muncă cu timp parțial.

ENI anual este definit ca raportul dintre orele de lucru efectiv lucrate pe parcursul unui an calendaristic împărțit la numărul total de ore lucrate în mod convențional în aceeași perioadă de către o persoană sau un grup. **Prin convenție, o persoană nu poate efectua mai mult de un ENI anual.** Numărul de ore lucrate în mod convențional se stabilește pe baza orelor de lucru normate/pontate conform legislației naționale.

O persoană cu normă întreagă va fi identificată cu referire la statutul său de angajat și tipul de contract (normă întreagă sau jumătate).

## FORMULA DE CALCUL

ENI anual= Σ număr ore lucrate în cadrul activității finanțate în timpul unui an (incluzând și 8h pentru fiecare zi de concediu legal daca este cazul)/(52 săptămâni\* 40 ore/săptămână).

Valoarea rezultată se exprimă în număr cu două zecimale. În situația în care din calcule, valoarea ENI are mai mult de 2 zecimale, valoarea se rotunjește matematic la 2 zecimale.

**EXCEPȚIE!**

**Datorită faptului că nr. maxim de ore lucrătoare dintr-un an care poate fi realizat de un angajat cu normă întreagă de 8 ore/zi este mai mic decât nr. de ore de lucru normative/statutare pe an în România de 40 ore/săptămână timp de 52 săptămâni,** în situația în care prin raportarea la numărul de ore de lucru normative/statutare pe an în România, de 52 săptămâni\*40 ore/săptămână se obține un rezultat < 1,00 ENI anual în baza numărului maxim de ore lucrătoare care poate fi realizat de un angajat/angajați pe parcursul anului respectiv, ENI se va calcula după următoarea formulă:

ENI anual= Σ număr ore lucrate în cadrul activității finanțate în timpul unui an (incluzând și 8h pentru fiecare zi de concediu legal daca este cazul)/ Σ număr maxim de ore lucrătoare în timpul aceluiași an.

Valoarea rezultată se exprimă în număr cu două zecimale. În situația în care din calcule, valoarea ENI are mai mult de 2 zecimale, valoarea se rotunjește matematic la 2 zecimale.

Exemple de rotunjire a valorii ENI:

2008/2080 = 0,9653846. Se rotunjește la 0,97.

1984/2080 = 0,9538461. Se rotunjește la 0,95.

**ATENȚIE!**

Indiferent de formula utilizată, solicitantul de finanțare trebuie să respecte cerința de eligibilitate 5.1.1.10 așa cum este formulată la capitolul 5.1.1. Cerințe privind eligibilitatea solicitanților și a partenerilor din GSF. Astfel, dacă:

1. La depunerea cererii de finanțare numărul mediu de locuri de muncă, pentru întreaga activitate a solicitantului de finanțare, calculat pentru anul fiscal 2022 este < 1,00 proiectul se respinge de la finanțare;
2. În perioada de implementare, raportare și verificare finală a proiectului și perioada de durabilitate a contractului de finanțare, rezultă că solicitantul de finanțare nu a menținut numărul mediu de locuri de muncă, pentru întreaga activitate calculat pentru anul fiscal 2022, se vor aplica sancțiuni conform contractului de finanțare;
3. În perioada de raportare și verificare finală a proiectului rezultă că solicitantul de finanțare nu a crescut numărul mediu de locuri de muncă legat strict de activitatea finanțată cu minim 1 se vor aplica sancțiuni conform contractului de finanțare;
4. În perioada de durabilitate a contractului de finanțare rezultă că solicitantul de finanțare nu a menținut creșterea numărului mediu de locuri de muncă legat strict de activitatea finanțată se vor aplica sancțiuni conform contractului de finanțare.

Exemple de calcul pentru un angajat, cu normă întreagă de 8 ore/zi, care a lucrat un an integral:

|  |  |  |  |
| --- | --- | --- | --- |
| **An** | **Nr. total de zile lucrătoare**  **Nr. total de ore lucrătoare =** Nr. total de zile lucrătoare\*8h/zi | **Nr. de ore de lucru normative/statutare pe an în România**  40 ore/săptămână timp de 52 săptămâni | **Valoare ENI** =Nr. total de ore lucrate/Nr. ore normative  **Valoare ENIReal** = Nr. total de ore lucrate/Nr. maxim de ore lucrătoare |
| 2021 | 254 zile lucrătoare  2032 ore lucrătoare | 2080 ore > 2032 ore  Nr. maxim de ore lucrătoare în 2021 este 2032 ore | **ENI = 0,98** = 2032/2080  **ENIReal =** **1** = 2032/2032 |
| 2022 | 251 zile lucrătoare  2008 ore lucrătoare | 2080 ore > 2008 ore  Nr. maxim de ore lucrătoare în 2022 este 2008 ore | **ENI = 0,97** = 2008/2080  **ENIReal =** **1** = 2008/2008 |
| 2023 | 248 zile lucrătoare  1984 ore lucrătoare | 2080 ore > 1984 ore  Nr. maxim de ore lucrătoare în 2023 este 1948 ore | **ENI =0,95** = 1984/2080  **ENIReal =** **1** = 1948/1948 |
| 2024 | 252 zile lucrătoare  2016 ore lucrătoare | 2080 ore > 2016 ore  Nr. maxim de ore lucrătoare în 2024 este 2016 ore | **ENI =0,97** = 2016/2080  **ENIReal =1** = 2016/2016 |
| 2025 | 248 zile lucrătoare  1984 ore | 2080 ore > 1984 ore  Nr. maxim de ore lucrătoare în 2025 este 1984 ore | **ENI =0,95** = 1984/2080  **ENIReal =** **1** = 1984/1984 |
| 2026 | 249 zile lucrătoare  1992 ore lucrătoare | 2080 ore > 1992 ore  Nr. maxim de ore lucrătoare în 2026 este 1992 ore | **ENI =0,96** = 1992/2080  **ENIReal =1** = 1992/1992 |
| 2027 | 252 zile lucrătoare  2016 ore lucrătoare | 2080 ore > 2016 ore  Nr. maxim de ore lucrătoare în 2027 este 2016 ore | **ENI =0,97** = 2016/2080  **ENIReal =1** = 2016/2016 |
| 2028 | 247 zile lucrătoare  1976 ore lucrătoare | 2080 ore > 1976ore  Nr. maxim de ore lucrătoare în 2028 este 1976ore | **ENI =0,95** = 1976/2080  **ENIReal =1** = 1976/1976 |
| 2029 | 249 zile lucrătoare  1992 ore lucrătoare | 2080 ore > 1992 ore  Nr. maxim de ore lucrătoare în 2029 este 1992 ore | **ENI =0,96** = 1992/2080  **ENIReal =1** = 1992/1992 |
| 2030 | 250 zile lucrătoare  2000 ore lucrătoare | 2080 ore > 2000 ore  Nr. maxim de ore lucrătoare în 20230 este 2000 ore | **ENI =0,96** = 2000/2080  **ENIReal =1** = 2000/2000 |

Nr. maxim de zile lucrătoare din fiecare an este completat conform prevederilor legale în vigoare la data curentă. În situația în care în anii următori se va modifica numărul de zile libere și sărbători legale în România, se va modifica inclusiv nr. de zile lucrătoare din anul respectiv.

În accepțiunea AM PR Vest:

1. **Perioada de implementare a proiectului**este cuprinsă între data de începere a primei activități din cadrul proiectului și data de finalizare a ultimei activități din cadrul proiectului.
2. **Perioada de raportare și verificare finală a proiectului** este cuprinsă între următoarea zi după data de finalizare a ultimei activități din cadrul proiectului, respectiv după finalizarea implementării proiectului și data efectuării ultimei plății de către finanțator în cadrul contractului de finanțare.
3. **Perioada de durabilitate a proiectului** începe din ziua calendaristică imediat următoare efectuării ultimei plății de către finanțator în cadrul contractului de finanțare, notificată de către acesta prin Informarea privind cheltuielile aprobate în cererea de rambursare finală și are o durată de trei ani calendaristici, în cadrul căreia beneficiarul finanțării trebuie să mențină investiția și indicatorii asumați.
4. **Locul/locuri de muncă nou creat/e**, raportat/e la activitatea susținută de proiect, respectiv postul/posturile nou creat/e ca o consecință a implementării proiectului, cel târziu la finalizarea perioadei de implementare a proiectului, a cărui/căror verificare se realizează în perioada de raportare și verificare finală a proiectului, indiferent de tipul de normă: întreagă, parțială sau locuri de muncă sezoniere, cu condiția ca la finalizarea primului an de durabilitate, valoarea ENI anual să fie cea asumată de către solicitantul de finanțare, la momentul semnării contractului de finanțare.

Conform prevederilor din Ghidul solicitantului de finanțare, la momentul depunerii cererii de finanțare, solicitantul de finanțare:

1. Declară numărul mediu de locuri de muncă, la nivel de societate, calculat conform reglementărilor CE în echivalenți medii cu normă întreagă anuală (ENI), în anul fiscal anterior depunerii proiectului.

Pentru ca solicitantul de finanțare să fie eligibil trebuie ca numărul mediu de locuri de muncă să fie minim 3 (trei).

1. Își asumă menținerea cel puțin a numărului mediu de locuri de muncă, la nivel de societate, calculat conform reglementărilor CE în echivalenți medii cu normă întreagă anuală (ENI) înregistrat în anul fiscal anterior depunerii proiectului, pe perioada de evaluare, selecție, contractare, implementare, raportare și verificare finală a proiectului și durabilitate a contractului de finanțare, respectiv 5 ani după efectuarea plății finale în cadrul contractului de finanțare.
2. Își asumă creșterea numărului mediu de locuri de muncă calculat conform reglementărilor CE în echivalenți medii cu normă întreagă anuală (ENI) cu minim 3, prin crearea la finalizarea implementării proiectului a cel puțin 3 noi locuri de muncă, legate strict de activitatea finanțată, aspect care se va verifica în perioada de raportare și verificare finală a proiectului și menținerea acestora pe perioada de durabilitate a contractului de finanțare, respectiv 5 ani de la plata finală în cadrul contractului de finanțare.

Investițiile productive cofinanțate prin Programul Regional Vest 2021 – 2027 (PR Vest) ar trebui să genereze o rentabilitate financiară și economică a costurilor, să sporească producția, productivitatea, ocuparea forței de muncă, competitivitatea și spiritul antreprenorial și să stimuleze inovarea, conform unui raport al Curții Europene de Audit[[2]](#footnote-2). Pentru a exploata rezultatele propuse prin proiect, înțelese, în baza aceluiași raport de audit, ca livrabile (activități, servicii, exploatarea instalațiilor rezultate în cadrul proiectului, cunoștințe și competențe) întreprinderea beneficiară de sprijin trebuie să asigure resursa umană necesară pentru exploatarea rezultatelor.

Prin urmare, în ceea ce privește locurile de muncă în echivalent ENI, întreprinderea va crea minim 3 noi locuri de muncă relaționate de activitatea sprijinită.

Astfel, se vor verifica următoarele aspecte:

1. **Numărul mediu de locuri de muncă**, pentru **întreaga activitate** a solicitantului de finanțare, în anul fiscal anterior depunerii proiectului, calculat conform reglementărilor CE în echivalenți medii cu normă întreagă anuală (ENI);
2. **Menținerea numărului mediu de locuri de muncă**, pentru **întreaga activitate** a solicitantului de finanțare înregistrat în anul fiscal anterior depunerii proiectului, calculat conform reglementărilor CE în echivalenți medii cu normă întreagă anuală (ENI), pe perioada de evaluare, selecție, contractare, implementare, raportare și verificare finală a proiectului și pe perioada de durabilitate a contractului de finanțare, respectiv 5 ani după efectuarea plății finale în cadrul contractului de finanțare.
3. Creșterea numărului mediu de locuri de muncă prin **crearea a cel puțin 3 noi locuri de muncă**, legate strict de **activitatea finanțată**, calculat conform reglementărilor CE în echivalenți medii cu normă întreagă anuală (ENI).
4. **Menținerea** locurilor de muncă nou create legate strict de **activitatea finanțată** calculat conform reglementărilor CE în echivalenți medii cu normă întreagă anuală (ENI), pe perioada de raportare și verificare finală a proiectului și durabilitate a contractului de finanțare, respectiv 5 ani de la plata finală în cadrul contractului de finanțare.

Verificarea îndeplinirii criteriului se realizează în baza următoarelor documente:

* **La depunerea cererii de finanțare**:

1. Raport de expertiză contabilă transmis la depunerea cererii de finanțare din care să reiasă numărul de locuri de muncă, pentru întreaga activitate a solicitantului de finanțare, în anul fiscal anterior depunerii cererii de finanțare, calculat conform reglementărilor UE în echivalenți medii cu normă întreagă anuală (ENI);
2. Fișe de post din care să rezulte că locurile de muncă nou create vor fi strict legate de investiția finanțată, în cadrul cărora să fie precizat obligatoriu și codul Clasificării Ocupațiilor din România (C.O.R) în corelare cu clasa CAEN pentru care se solicită finanțare.

* **În perioada de implementare sau în perioada de raportare și verificare finală a proiectului**:

1. prin raportul de expertiză contabilă extrajudiciarăse verifică

* menținerea numărului mediu de locuri de muncă, pentru întreaga activitate a solicitantului de finanțare înregistrat în anul fiscal anterior depunerii proiectului, calculat conform reglementărilor CE în echivalenți medii cu normă întreagă anuală (ENI);

|  |
| --- |
| **Atenție!**  În perioada de implementare sau în perioada de raportare și verificare finală a proiectului, în situația în care pentru perioada cuprinsă între 01.01.2024- 31.12.2024 reiese că solicitantul nu respectă cerința privind menținerea numărului mediu de locuri de muncă la nivelul înregistrat în anul 2023, în raportul de expertiză contabilă calculul numărului mediu de locuri de muncă se poate efectua pe bază lunară, începând cu data depunerii cererii de finanțare, până la semnarea contractului de finanțare. |

* crearea a cel puțin 3 noi locuri de muncă, legate strict de activitatea finanțată, calculat conform reglementărilor CE în echivalenți medii cu normă întreagă anuală (ENI),

1. în baza contractelor de muncă, a fișelor de post, a extrasului REVISAL etc. se verifică că locurile de muncă nou create sunt strict legate de investiția finanțată conform codului C.O.R, și în corelare cu clasa CAEN pentru care se solicită finanțare.

* **În perioada de durabilitate.** Anual, în cei 5 ani ai perioadei de durabilitate a contractului de finanțare, în baza raportului de expertiză contabilă extrajudiciară, se verifică:
  1. menținerea numărului de locuri de muncă, pentru întreaga activitate a solicitantului de finanțare, calculat conform reglementărilor CE în echivalenți medii cu normă întreagă anuală (ENI) înregistrat în anul anterior depunerii proiectului;
  2. menținerea locurilor de muncă nou create legate strict de investiția finanțată.

Informațiile privind calculul ENI vor rezulta din raportul de expertiză contabilă extrajudiciară, întocmit de către un expert contabil, membru activ al CECCAR, în conformitate cu prevederile reglementărilor în vigoare la data întocmirii, fiind vizat de către auditorul de calitate. Raportul de expertiză contabilă trebuie să răspundă obiectivelor stabilite prin ghidul solicitantului de finanțare, în funcție de momentul întocmirii acestuia.

**Exemplu de calcul privind depunerea raportului de expertiză contabilă extrajudiciară:**

Avem următoarea situație:

1. Depunerea cererii de finanțare – 01.05.2024
2. Semnarea contractului de finanțare – 05.08.2024
3. Perioada de implementare a proiectului – 06.08.2024 - 15.10.2025
4. Perioada de raportare și verificare finală a proiectului – 16.10.2025 – 15.01.2026
5. Ultima plată în cadrul contractului de finanțare – 15.01.2026
6. Primul an de durabilitate – 16.01.20256– 15.01.2027
7. Anul 2 de durabilitate – 16.01.2027 – 15.01.2028
8. Anul 3 de durabilitate – 16.01.2028 – 15.01.2029
9. Anul 4 de durabilitate – 16.01.2029 – 15.01.2030
10. Anul 5 de durabilitate – 16.01.2030 – 15.01.2031

**Raport de expertiză contabilă extrajudiciară:**

1. La depunerea cererii de finanțare – 01.05.2024 pentru informațiile aferente anului 2023;
2. În perioada de implementare sau în perioada de raportare și verificare finală a proiectului pentru informațiile aferente perioadei cuprinsă între 01.01.2024 - 31.12.2024 sau pentru perioada cuprinsă între data depunerii cererii de finanțare și data semnării contractului de finanțare, oricare dintre perioade este în favoarea solicitantului de finanțare;
3. În 20 zile lucrătoare de la data finalizării primului an de durabilitate pentru informațiile aferente perioadei cuprinsă între 01.01.2025 – 31.12.2025 și 01.01.2026 – 31.12.2026.
4. În 20 zile lucrătoare de la data finalizării anului 2 de durabilitate pentru informațiile aferente perioadei cuprinsă între 01.01.2027 – 31.12.2027;
5. În 20 zile lucrătoare de la data finalizării anului 3 de durabilitate pentru informațiile aferente perioadei cuprinsă între 01.01.2028 – 31.12.2028.
6. În 20 zile lucrătoare de la data finalizării anului 4 de durabilitate pentru informațiile aferente perioadei cuprinsă între 01.01.2029 – 31.12.2029.
7. La data transmiterii raportului de progres final pentru informațiile aferente perioadei cuprinsă între 01.01.2030 – data întocmirii raportului de expertiză contabilă.

**Este responsabilitatea expertului contabil de a păstra documentele justificative pentru toate valorile raportate conform prevederilor legale.**

1. **Metodologia de calcul a indicatorului RCR 25 - IMM-uri cu o valoare adăugată mai mare per angajat**

**Definiție:** Indicatorul de rezultat **RCR 25 - IMM-uri cu o valoare adăugată mai mare per angajat** este definit ca „numărul de întreprinderi sprijinite care realizează o valoare adăugată mai mare per angajat. Indicatorul numără întreprinderile pentru care valoarea adăugată per angajat pentru anul fiscal după anul finalizării output-ului este cu cel puțin 2% mai mare decât valoarea adăugată per angajat în anul anterior începerii proiectului”.

**Valoarea adăugată totală** este măsurată ca venit brut din activități de exploatare, calculat la costul factorilor de producție și după ajustarea pentru subvenții de exploatare și taxe indirecte.

**Valoarea adăugată pe angajat** este calculată ca raport între valoarea adăugată totală și ENI anual total pentru personalul angajat în anul respectiv.

Formulele pentru calculul valorii adăugate totale și variația valorii adăugate pe angajat sunt detaliate în tabelul de mai jos. Informațiile pentru calculul valorii adăugate totale se preiau din situațiile financiare aferente exercițiului financiar corespunzător.

|  |  |  |  |
| --- | --- | --- | --- |
| **Nr.Crt** | **Elemente de calcul** | **An anterior depunerii proiectului**  **an\_ref** | **An 1 după finalizarea implementării proiectului**  **an N+1** |
| 1 | Venituri din vânzarea mărfurilor  (ct.707 - ct.709) |  |  |
| 2 | Cheltuieli privind mărfurile  (ct.607 - ct.609) |  |  |
| **3** | **Marja comercială (1 -2)** |  |  |
| 4 | Producţia vândută  (ct.701 + ct.702 + ct.703 + ct.706 + ct.708) |  |  |
| 5 | Venituri din servicii  (ct.704 + ct.705) |  |  |
| 6 | Variaţia stocurilor  (ct.+/- 711 +/- ct.712) |  |  |
| 7 | Producţia imobilizată  (ct.721 + ct.722) |  |  |
| **8** | **Producţia exerciţiului (4 + 5 + 6 + 7)** |  |  |
| 9 | Consumuri intermediare inclusiv cheltuieli provenite de la terţi  (ct.601 + ct.602 + ct.603 + ct.604 + ct.605 + ct.606 + ct.608 + ct.611 + ct.612 + ct.613 + ct.614 + ct.615 + ct.622 + ct.623 + ct.624 + ct.625 + ct.626 + ct.627 + ct.628 + ct.652) |  |  |
| **10** | **Valoarea adăugată totală VA (3 + 8 - 9)** |  |  |
| **11** | **ENI** |  |  |
| **12** | **VA / ENI (10 / 11)** |  |  |
| **13** | **Variația valorii adăugate pe angajat ∆VA/Ang** la sfârșitul primului an fiscal după finalizarea implementării proiectului (an N+1) comparativ cu exercițiul financiar anterior depunerii cererii de finanțare (anref) |  | |

Indicatorul **RCR25** - **IMM-uri cu o valoare adăugată mai mare per angajat** se consideră îndeplinit dacăîntreprinderea sprijinită atinge o creștere anuală a valorii adăugate pe angajat de cel puțin 2% la sfârșitul primului an fiscal după finalizarea implementării proiectului, comparativ cu exercițiul financiar anterior depunerii cererii de finanțare. Creșterea valorii adăugate pe angajat în cadrul întreprinderii sprijinite se calculează pentru un an fiscal, conform definiției.

**Măsurarea îndeplinirii indicatorului** se realizează la sfârșitul primului an fiscal după finalizarea implementării proiectului, comparativ cu valoarea realizată în exercițiul financiar anterior depunerii cererii de finanțare.

Verificarea informațiilor privind indicatorul, inclusiv îndeplinirea acestuia se realizează în baza următoarelor documente:

* **La depunerea cererii de finanțare**, solicitantul de finanțare va transmite:

1. Raportul de expertiză contabilă din care să reiasă inclusiv următoarele:
   1. numărul de locuri de muncă, la nivel de societate, calculat conform reglementărilor UE în echivalenți medii cu normă întreagă anuală (ENI) în anul fiscal anterior depunerii cererii de finanțare;
   2. valoarea adăugată per angajat la nivelul anului anterior depunerii cererii de finanțare, măsurată ca raport între valoarea adăugată totală și ENI anual total pentru personalul angajat în anul respectiv.
2. Macheta financiară din care să reiasă dacă proiectul prevede o creștere cu minim 2% a valorii adăugate pe angajat la sfârșitul primului an fiscal după finalizarea implementării proiectului, comparativ cu exercițiul financiar anterior depunerii cererii de finanțare.

* **La finalul primului an de durabilitate a proiectului,** beneficiarul de finanțare va transmite unraport de expertiză contabilă din care să reiasă:
  1. valoarea adăugată per angajat la sfârșitul anului 1 de durabilitate;
  2. creșterea cu min. 2% a valorii adăugate per angajat la sfârșitul anului 1 de durabilitate, comparativ cu cea înregistrată în anul anterior depunerii cererii de finanțare.

Beneficiarul trebuie să documenteze valorile realizate și să păstreze documentele justificative pentru perioada prevăzută de lege.

1. data.consilium.europa.eu/doc/document/ST-10704-2021-INIT/en/pdf [↑](#footnote-ref-1)
2. <https://www.eca.europa.eu/ro/publications?did=61108> [↑](#footnote-ref-2)