**Anexa 15\_** **Abrevieri și definiții**

1. **Abrevieri**

| **Nr. crt** | **Abreviere** | **Explicație** |
| --- | --- | --- |
|  | ACP | Autoritatea de Certificare și Plată |
|  | ADI | Asociație de Dezvoltare Intercomunitară |
|  | ADR | Agenție pentru Dezvoltare Regională |
|  | ADR Vest | Agenția pentru Dezvoltare Regională a Regiunii Vest |
|  | AM | Autoritate de Management |
|  | AM POR | Autoritatea de Management pentru Programul Operațional Regional 2014-2020 |
|  | AM PR Vest | Autoritatea de Management pentru Programul Regional Vest |
|  | ANAF | Agenția Națională de Administrare Fiscală |
|  | ANCPI | Agenția Națională de Cadastru și Publicitate Imobiliară |
|  | ANEVAR | Asociația Națională a Evaluatorilor Autorizați din România |
|  | BEI | Banca Europeană de Investiții |
|  | BERD | Banca Europeană pentru Reconstrucție şi Dezvoltare |
|  | BL | Buget local |
|  | BM | Banca Mondială |
|  | BS | Buget de stat |
|  | C.I.T. | Centre de Informare Tehnologică |
|  | C.T.T. | Centre de Transfer Tehnologic |
|  | CAEN | Clasificarea Activităților din Economia Națională |
|  | CCDR | Comitetul Consultativ pentru Dezvoltare Regională |
|  | CCII | Centre Comunitare de Intervenție Integrata |
|  | CD | Cercetare Dezvoltare |
|  | CDI | Cercetare, Dezvoltare, Inovare |
|  | CDR VEST | Consiliul pentru Dezvoltare Regională Vest |
|  | CE/COM | Comisia Europeană |
|  | CF | Cerere de finanțare |
|  | CI | Cercetare Inovare |
|  | CLLD | Dezvoltare locală plasată sub responsabilitatea comunității |
|  | CM PR Vest  2021 - 2027 | Comitetul de Monitorizare al Programului Regional Vest  2021 - 2027 |
|  | CNCIS | Cadrul național al calificărilor din învățământul superior |
|  | CNSR | Cadrul Național Strategic de Referință 2007–2013 |
|  | CP | Cadrul de Performanță |
|  | CPEn | Contract de Performanță Energetică |
|  | CRP VEST | Comitetul Regional pentru Elaborarea PDR |
|  | CSC | Cadrul Strategic Comun |
|  | CV | Curriculum Vitae |
|  | DALI | Documentația de avizare a lucrărilor de intervenții |
|  | DEEE | Deşeuri de echipamente electrice şi electronice |
|  | DJCCPN | Direcția Județeană pentru Cultură, Culte şi Patrimoniul Cultural |
|  | DLAF | Departamentul pentru Luptă Antifraudă |
|  | DNSH | Principiul „a nu prejudicia în mod semnificativ” (Do No Significant Harm) |
|  | EEV | Enhanced Environmently friendly Vehicle (normă Euro între Euro V și Euro VI) |
|  | ESCO | Aptitudini, competențe, calificări și ocupații europene (European skills, competences, qualification and occupations) |
|  | ESI | Cedefop’s European Skills Index - Indicele european al competențelor Cedefop |
|  | EUR | Moneda europeană - Euro |
|  | FC | Fondul de Coeziune |
|  | FEAD | Fondul European pentru cele mai Defavorizate Persoane |
|  | FEDR | Fondul European pentru Dezvoltare Regională |
|  | FEPAM | Fondul European pentru Pescuit şi Afaceri Maritime |
|  | FESI | Fonduri Structurale și de Investiție Europene |
|  | FSE | Fondul Social European |
|  | FTJ | Fondul pentru o Tranziție Justă |
|  | GAL | Grup de acțiune locală |
|  | GES | Gaze cu Efect de Seră |
|  | GLF | Grup de Lucru Funcțional |
|  | GS/GSF | Ghidul Solicitantului / Ghidul Solicitantului de finanțare |
|  | HG | Hotărâre de Guvern |
|  | IF | Instrumente financiare |
|  | IMM | Întreprinderi mici și mijlocii |
|  | INS | Institutul Național pentru Statistică |
|  | IR | Intervenție Regională |
|  | IT | Tehnologia Informației |
|  | ITA | Incubatoare Tehnologice şi de Afaceri |
|  | ITI | Investiții Teritoriale Integrate |
|  | ITI Valea Jiului | Investiții teritoriale integrate cu privire la Valea Jiului |
|  | ITT | Inovare şi Transfer Tehnologic |
|  | JOUE | Jurnalul Oficial al Uniunii Europene |
|  | LEN | Legea Educației Naționale nr. 1/2011 |
|  | MADR | Ministerul Agriculturii și Dezvoltării Rurale |
|  | MCID | Ministerul Cercetării, Inovării și Digitalizării |
|  | MDLPA | Ministerul Dezvoltării, Lucrărilor Publice și Administrației |
|  | ME | Ministerul Educației |
|  | MF | Ministerul Finanțelor |
|  | MIPE | Ministerul Investițiilor și Proiectelor Europene |
|  | MIV | Manual de Identitate Vizuală |
|  | MMSS | Ministerul Muncii și Solidarității Sociale |
|  | MRR | Mecanismul de redresare si reziliență |
|  | MS | Ministerul Sănătății |
|  | MTI | Ministerul Transporturilor și Infrastructurii |
|  | MySMIS2021/SMIS2021+ | Sistem de înregistrare și de stocare sub formă informatizată a datelor referitoare la fiecare operațiune gestionat de MIPE |
|  | NUTS | Nomenclatorul comun al unităților teritoriale de statistică |
|  | OCPI | Oficiul de Cadastru și Publicitate Imobiliară |
|  | OI | Organism Intermediar |
|  | OMT | Organizația Mondială a Turismului |
|  | ONG | Organizații Non-Guvernamentale |
|  | ONRC | Oficiul Național al Registrului Comerțului |
|  | ONU | Organizația Națiunilor Unite |
|  | OP | Obiectiv de Politică |
|  | OS | Obiectiv Specific |
|  | OT | Obiectiv tematic |
|  | OUG | Ordonanță de Urgență a Guvernului |
|  | PAED | Planuri de Acțiune privind Energia Durabilă |
|  | PAM | Programul de Acțiune privind Mediul |
|  | PDL | Plan de dezvoltare locală |
|  | PDR | Planul de Dezvoltare Regională |
|  | PIB | Produs Intern Brut |
|  | PMUD | Planul de Mobilitate Urbană Durabilă |
|  | PNACAS | Programul Național de Asistență Comunitară şi Acțiuni pentru Sănătate |
|  | PNCR | Punctul Național de Contact pentru Romi |
|  | PNDL | Programul Național de Dezvoltare Locală |
|  | PNDR | Programul Național de Dezvoltare Rurală |
|  | PNR | Programul Național pentru Reformă |
|  | PNRR | Planul Național de Redresare și Reziliență |
|  | POC | Programul Operațional Competitivitate |
|  | POCU | Programul Operațional Capital Uman |
|  | POIM | Programul Operațional Infrastructură Mare |
|  | PPT | Parteneriat Public-Privat |
|  | PR | Program Regional |
|  | PR Vest | Programul Regional Vest |
|  | PST | Parcuri Ştiințifice şi Tehnologice |
|  | PT | Proiect tehnic |
|  | PTr | Programul Transport |
|  | RCR | Indicator comun de rezultat |
|  | RDC | Regulamentul UE 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize |
|  | RMUR | Registrul matricol unic al universităților din România |
|  | RNC | Registrul național al calificărilor |
|  | RST | Recomandări Specifice de Țară |
|  | SEAP | Sistemul electronic al achizițiilor publice |
|  | SF | Studiu de fezabilitate |
|  | SICCF | Sistemul integrat de Cadastru și Carte Funciară |
|  | SIDU | Strategie Integrată de Dezvoltare Urbană |
|  | Skills OVATE | Instrument de analiză a posturilor vacante online Skills pentru Europa (Skills Online Vacancy Analysis Tool for Europe) |
|  | SM | State Membre |
|  | SNC | Strategia Națională de Cercetare |
|  | SNCDI | Strategia Națională de Cercetare, Dezvoltare şi Inovare |
|  | SNDD | Strategia Națională pentru Dezvoltare Durabilă |
|  | SNDR | Strategia Națională de Dezvoltare Regională |
|  | SNIMM | Strategia Națională pentru Întreprinderile Mici și Mijlocii |
|  | SNS | Strategia Națională de Sănătate 2014-2020 |
|  | SUERD | Strategia Uniunii Europene pentru Regiunea Dunării |
|  | TEN-T | Trans-European Transport Networks |
|  | TFUE | Tratatul de Funcționare al Uniunii Europene |
|  | TIC | Tehnologia Informației și Comunicării |
|  | TVA | Taxa pe valoarea adăugată |
|  | UAT | Unitate administrativ teritorială |
|  | UE | Uniunea Europeană |
|  | UNESCO | Organizația Națiunilor Unite pentru Educație, Ştiință şi Cultură |
|  | RV | Regiunea Vest |
|  | VAB | Valoare Adăugată Brută |
|  | WTTC | World Travel and Tourism Council |
|  | YEI | Youth Employment Initiative |

1. **Glosar de termeni**

| **Nr. crt** | **Termen** | **Definiție** |
| --- | --- | --- |
|  | Accelerator de afaceri | Acceleratorul de afaceri reprezintă incubatorul de afaceri care asigură accesul la fonduri, în etape, pentru rezidenți, în scopul lansării pe piață a unui produs sau serviciu într-o perioadă scurtă de timp. |
|  | Achiziții publice verzi | Achiziționarea de bunuri, servicii şi lucrări cu un impact redus asupra mediului pe toată durata de viață a acestora, în comparație cu bunurile, serviciile şi lucrările cu aceeaşi funcție de bază care ar fi fost achiziționate în sistem clasic. |
|  | Acostament | Fâșie laterală situață între marginea părții carosabile și muchia platformei drumului. |
|  | Acostament consolidat | Acostament realizat printr-o tehnologie de stabilizare a agregatelor naturale cu lianți sau dintr-un pereu. |
|  | Acreditarea furnizorului de servicii sociale | Procesul prin care furnizorul de servicii sociale îşi demonstrează propria capacitate funcţională, organizaţională şi administrativă în acordarea serviciilor sociale, cu condiţia respectării standardelor de calitate în vigoare, iar statul recunoaşte competenţa acestuia de a acorda servicii sociale. - conform Legii nr. 292 din 2011, a asistenţei sociale, art. 5, lit. i) |
|  | Acreditarea universității | Procesul prin care unitatea/instituția de învățământ/organizația interesată, pe baza evaluării externe realizate în condițiile prezentei legi, dobândește dreptul de organizare a admiterii, de desfășurare a procesului de învățământ, de organizare a examenelor de finalizare a studiilor și de a emite diplome și certificate recunoscute de Ministerul Educației, Cercetării, Tineretului și Sportului. |
|  | Active | Activele reprezinta resurse controlate de firma obtinute din beneficii trecute si de la care se asteapta sa genereze beneficii economice viitoare fie sub forma intrarilor de numerar (sau echivalente numerar), fie prin reducerea iesirilor de numerar. |
|  | Active corporale/  Imobilizări corporale | Imobilizările corporale reprezintă active care:  a) sunt deținute de o entitate pentru a fi utilizate în producția de bunuri sau prestarea de servicii, pentru a fi închiriate terților sau pentru a fi folosite în scopuri administrative; și  b) sunt utilizate pe parcursul unei perioade mai mari de un an  De exemplu: Terenuri, clădiri și instalații, utilaje și echipamente |
|  | Active necorporale/  Imobilizări necorporale | Active identificabile nemonetare, fara suport material și deținute pentru utilizare în procesul de producție sau furnizare de bunuri sau servicii, pentru a fi închiriate terților sau pentru scopuri administrative. - conform Ordinului nr. 1752 din 2005  De exemplu: Brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii |
|  | Active totale | Activele totale se referă la valoarea bunurilor unei întreprinderi: active imobilizate (imobilizări necorporale, corporale şi financiare) + active circulante (stocuri, producția în curs de executare, creanțe şi alte valori în curs de valorificare) + cheltuieli în avans. |
|  | Activitate de bază în cadrul unui proiect | Activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:   * are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor acesteia; * se regăsește în cererea de finanțare sub forma activităților eligibile obligatorii specificate în Ghidul Solicitantului; * nu face parte din activitățile conexe, așa cum sunt acestea definite în Ghidul Solicitantului;   bugetul estimat alocat activității sau pachetului de activități reprezintă minim 50% din bugetul eligibil al proiectului. |
|  | Activitate de extindere | În sensul prezentului Ghid, lucrări asupra unor clădiri, realizate atât pe verticală, prin construirea de etaje noi, mansarde, cât şi pe orizontală prin construirea unui corp anexă în continuarea clădirii existente sau pe acelasi amplasament, care să fie legat structural şi/sau funcțional de clădirea existentă (aceeaşi destinație şi funcționare a corpului anexă condiționată de funcționarea construcției inițiale sau ca o completare necesara la functionalitatea cladirii existente). |
|  | Agenție pentru Dezvoltare Regională | Organism neguvernamental, nonprofit, de utilitate publică, cu personalitate juridică, ce funcționează în domeniul dezvoltării regionale şi care se organizează şi funcționează în condițiile Legii nr. 315/2004[1] privind dezvoltarea regională în România, cu modificările şi completările ulterioare. |
|  | Ajutor de stat | Orice măsură care îndeplinește toate criteriile prevăzute la art. 107, alin. (1) din Tratatul privind funcționarea Uniunii Europene (TFUE), respectiv să implice transferul de resurse de stat, să se materializeze într-un avantaj economic de care întreprinderea nu ar fi beneficiat în mod normal, să fie selectiv și să aibă un efect potențial asupra concurenței şi comerțului între Statele Membre. |
|  | Ajutor de stat regional | Prin contracararea handicapurilor care afectează regiunile defavorizate, ajutoarele regionale promovează coeziunea economică, socială și teritorială a statelor membre și a Uniunii în ansamblul său. Ajutoarele regionale au ca obiectiv susținerea dezvoltării zonelor celor mai defavorizate, prin încurajarea investițiilor și a creării de locuri de muncă într-un context durabil. Pot fi acordate ajutoare regionale pentru a promova înființarea de noi unități, extinderea capacității unei unități existente, diversificarea producției unei unități sau o schimbare fundamentală în procesul general de producție al unei unități existente. |
|  | Ajutor pentru încălzirea locuinței | Măsură care are drept scop sprijinul financiar, din categoria celor prevăzute la art. 2 alin. (2) din Legea 226/2021, suportată din bugetul de stat și/sau, după caz, din bugetele locale, destinată consumatorilor vulnerabili, care are drept scop acoperirea integrală sau, după caz, a unei părți din cheltuielile cu încălzirea locuinței. Ajutorul se acordă pentru consumatorii vulnerabili de energie termică în sistem centralizat, energie electrică, gaze naturale, combustibili solizi și/sau petrolieri. Acesta se acordă numai pentru un singur sistem de încălzire, acesta fiind cel principal utilizat. |
|  | Ampriza drumului | Suprafața de teren ocupată de elemente constructive ale drumului: parte carosabilă, trotuare, piste pentru cicliști, acostamente, șanțuri, rigole, taluzuri, banchete, șanțuri de gardă, ziduri de sprijin și alte lucrări de artă. |
|  | Anvelopa clădirii | Ansamblul constructiv de închidere perimetrală a clădirii, compus din fațade, indiferent de materiale şi sistem de realizare, precum şi sistem de acoperire - terasă sau învelitoare -, inclusiv elementele exterioare funcționale şi de plastică arhitecturală, precum balcoane, logii, bovindouri, aticuri, cornişe, ornamente - brâuri, ancadramente, trafoare, bosaje, profile, şi altele asemenea. |
|  | Apel de proiecte | Invitație publică adresată de către autoritatea de management/organismul intermediar, după caz, categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului.  Din punct de vedere al duratei, apelurile de proiecte pot fi:   * Apeluri cu termen limită de depunere: invitație publică adresată de către AM unei categorii clar definite de solicitanți în vederea transmiterii cererilor de finanțare în cadrul uneia sau mai multor intervenții regionale din PR VEST 2021 - 2027, până la un termen limită anunțat. * Apeluri cu depunere continuă: invitație publică adresată de către AM unei categorii clar definite de solicitanți în vederea transmiterii cererilor de finanțare în cadrul uneia sau mai multor intervenții regionale din PR VEST 2021 - 2027, prin depunere continuă, până la epuizarea bugetului alocat.   Din punct de vedere al procedurii de evaluare și selecție, apelurile de proiecte pot fi:   * Necompetitive: proiectele depuse sunt finantate in ordinea depunerii in cadrul apelului (în baza principiului ”primul venit, primul servit”), dacă sunt declarate acceptate in urma etapei de evaluare și selecție, respectiv dacă obțin punctajul minim pentru a fi acceptate la finantare, in limita fondurilor alocate apelului de proiecte (unde este cazul). * Competitive: proiectele depuse sunt finantate etapizat, in ordinea descrescatoare a punctajelor obtinute in urma etapei de evaluare și selecție, in limita fondurilor alocate apelului de proiecte. În funcție de tipologiile apelurilor de proiecte aferente diferitelor Intervenții Regionale, în cazul apelurilor competitive proiectele se pot prioritiza prin punctajul acordat în secțiunea de prioritizare proiecte din cadrul grilei de evaluare. |
|  | ARACHNE | Instrument informatic integrat elaborat de Comisia Europeană în strânsă cooperare cu unele state membre utilizat de către autoritățile de management din România pentru evaluarea riscului în procesul de gestiune a programelor operaționale, în efectuarea controalelor administrative și de gestiune în domeniul fondurilor structurale, pentru verificări de management și monitorizarea proiectelor în vederea identificării elementelor de risc privind proiectele, contractele, contractanții și beneficiarii, cu scopul de a preveni și de a combate fraudele. |
|  | Asigurarea calității educației | Exprimă capacitatea unei organizații furnizoare de a oferi programe de educație în conformitate cu standardele anunțate și este realizată printr-un ansamblu de acțiuni de dezvoltarea capacității instituționale, de elaborare, planificare și implementare de programe de studiu, prin care se formează încrederea beneficiarilor că organizația furnizoare de educație îndeplinește standardele de calitate. |
|  | Asociație de dezvoltare intercomunitară | O structură de cooperare cu personalitate juridică, de drept privat, înființată, în condițiile legii, de unitățile administrativ-teritoriale, pentru realizarea în comun a unor proiecte de dezvoltare de interes zonal sau regional ori furnizarea în comun a unor servicii publice. - conform Legii nr. 215 din 2001 privind administrația publică locală art.1, alin.2, lit.c) cu modificările şi completările ulterioare |
|  | Autoritate de Management pentru Programul Regional Vest 2021-2027 | Instituția care gestionează PR Vest la nivelul Regiunii Vest, începând cu perioada de programare 2021-2027, în conformitate cu prevederile Legii nr. 277 din 26 noiembrie 2021 pentru aprobarea [Ordonanței de urgență a Guvernului nr. 122/2020](http://legislatie.just.ro/Public/DetaliiDocumentAfis/228570) privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România. |
|  | Autoritate de Audit | Autoritate publică, la nivel național, responsabilă cu verificarea operațiunilor de management şi a sistemului de control pentru fiecare program operațional, independentă funcțional de Autoritatea de Management şi de Autoritatea de Certificare. În România, pentru toate programele operaționale, Autoritatea de Audit funcționează pe lângă Curtea de Conturi. |
|  | Autorizare de funcționare provizorie | Procesul prin care unitatea/instituția de învățământ/organizația interesată, pe baza evaluării externe realizate, în condițiile prezentei legi, de către agențiile de asigurare a calității autorizate să funcționeze pe teritoriul României, dobândește calitatea de furnizor de educație, prin hotărâre a autorității administrației publice locale competente, respectiv prin hotărâre a Guvernului. Autorizarea de funcționare provizorie conferă dreptul de organizare a admiterii, precum și de organizare și desfășurare a procesului de învățământ. |
|  | Beneficiar/  Beneficiar al finanțării | Este, potrivit art.2, pct.9 al RDC:   1. organism de drept public sau privat, o entitate cu sau fără personalitate juridică sau o persoană fizică, responsabilă cu inițierea sau, deopotrivă, cu inițierea și implementarea operațiunilor; 2. în contextul parteneriatelor public-privat („PPP”), organismul de drept public care inițiază o operațiune PPP sau partenerul privat selecționat pentru implementarea acesteia; 3. în contextul schemelor de ajutor de stat, întreprinderea care primește ajutorul; 4. în contextul ajutorului de minimis, furnizat potrivit Regulamentelor EU 1407/2013 și 717/2014, statul membru poate decide că beneficiarul, în sensul RDC, este organismul care acordă ajutorul, în cazul în care este responsabil de inițierea sau inițierea și implementarea operațiunii;   în contextul instrumentelor financiare, organismul care implementează fondul de participare sau, atunci când nu există o structură a fondului de participare, organismul care implementează fondul specific sau, atunci când autoritatea de management administrează instrumentul financiar, chiar autoritatea de management. |
|  | Beneficiar real | Orice persoană fizică ce deţine sau controlează în cele din urmă clientul şi/sau persoana fizică în numele ori în interesul căruia/căreia se realizează, direct sau indirect, o tranzacţie, o operaţiune sau o activitate, conform Legii nr. 129/2019. |
|  | Beneficiari de servicii sociale | Pot fi: copii, persoane vârstnice, persoane cu handicap, persoane dependente de consumul de droguri, alcool sau alte substanţe toxice, persoane care au părăsit penitenciarele, familii monoparentale, persoane afectate de violenţa în familie, victime ale traficului de fiinţe umane, persoane infectate sau bolnave HIV/SIDA, fără venituri sau cu venituri mici, imigranţi, persoane fără adăpost, bolnavi cronici, persoane care suferă de boli incurabile, precum şi alte persoane aflate în situaţii de nevoie socială. (art. 25 din Ordonanţa nr. 68 /28 august 2003[3] privind serviciile sociale, cu modificările şi completările ulterioare). |
|  | Bloc - clădire - bloc de locuințe | Condominiu cu o înălțime de minim P+2 – proprietatea imobiliară formată din proprietăți individuale, definite apartamente sau spații cu altă destinație decât aceea de locuințe şi proprietatea comună indiviză. |
|  | Cadrul de performanță (CP) | Un set de indicatori în funcție de care Comisia Europeană, în cooperare cu statele membre, analizează performanța programului. CP este alcătuit din:  a) indicatorii de realizare și de rezultat stabiliți pentru fiecare obiectiv specific al Programului;  b) obiectivele de etapă care trebuie atinse până la sfârșitul anului 2024 pentru indicatorii de realizare;  (c) țintele ce trebuie atinse până la sfârșitul anului 2029 pentru indicatorii de realizare și de rezultat. |
|  | Calendar al apelurilor de proiecte | Instrumentul de management al fondurilor externe nerambursabile prin care se asigură planificarea şi predictibilitatea, pe termen scurt şi mediu, a apelurilor de proiecte pentru solicitanţi şi conţine în mod obligatoriu:   1. zona geografică vizată de apelul de proiecte; 2. obiectivul de politică sau obiectivul specific vizat; 3. tipul de solicitanţi eligibili; 4. cuantumul total al sprijinului pentru apelul de proiecte; 5. data de începere şi de încheiere a apelului de proiecte; 6. data estimată de începere şi finalizare a evaluării tehnice şi financiare; 7. data estimată de începere şi finalizare a perioadei de contractare; 8. data estimată de începere şi finalizare a perioadei de implementare a proiectelor. |
|  | Calificarea | Calificarea este rezultatul formal al unui proces de evaluare și validare, care este obținut atunci când un organism competent stabilește că o persoană a obținut, ca urmare a învățării, rezultate la anumite standarde prestabilite. |
|  | Calitatea educației | Ansamblul de caracteristici ale unui program de studii sau program de calificare profesională și ale furnizorului acestuia, prin care sunt îndeplinite standardele de calitate, precum și așteptările beneficiarilor. |
|  | Cartografiere | Mapare a nevoilor regionale de investiții din domeniul ocupării forței de muncă și domeniul educațional. |
|  | Centrele sociale cu destinaţie multifuncţională | Centre care pot acoperi o gamă variată de servicii, care includ şi servicii sociale primare, cu scopul de a ajuta persoanele în dificultate, începând cu acceptarea lor în centru, până la rezolvarea unor probleme specifice cu care acestea se confruntă, temporar, inclusiv prin organizarea unor ateliere de lucru pentru dezvoltarea deprinderilor de viaţă independente şi a competenţelor profesionale. |
|  | Cerere de finanțare | Document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect; în acest scop, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+. |
|  | Certificat de internship | Documentul întocmit de organizaţia-gazdă la finalizarea programului de internship, care atestă perioada în care internul a desfăşurat activitate în baza contractului de internship, activităţile desfăşurate, precum şi calificativul obţinut în urma evaluării. |
|  | Cheltuieli eligibile | Cheltuielile realizate de către un beneficiar, aferente proiectelor finanțate în cadrul programelor operaționale, care pot fi finanțate atât din instrumente structurale, cât şi din bugetul de stat şi/sau contribuția proprie a beneficiarului, conform reglementărilor legale comunitare şi naționale în vigoare. Categoriile de cheltuieli eligibile sunt detaliate pentru fiecare prioritate de investiții în parte în cadrul ordinelor de cheltuieli ne-eligibile. |
|  | Cheltuieli neeligibile | În înțelesul prezentului Ghid, reprezintă cheltuieli inerente realizării proiectelor finanțate din instrumentele structurale în cadrul programelor operaționale, care nu pot fi finanțate din instrumentele structurale, conform reglementărilor comunitare şi naționale. |
|  | Cifra de afaceri | Cifra de afaceri anuală netă este stabilită prin calcularea veniturilor pe care întreprinderea le realizează în cursul unui an din vânzări şi servicii, după deducerea reducerilor comerciale şi a taxei pe valoarea adăugată, precum şi a altor taxe indirecte. |
|  | Clasa tehnică a drumului | Se stabilește în funcție de intensitatea traficului, în 5 clase. Clasele tehnice servesc pentru clasificarea reţelei de drumuri publice actuale în vederea planificării şi proiectării lucrărilor de modernizare şi îmbunătăţire a condiţiilor de circulaţie, precum şi pentru lucrările de construcţii noi.  Clasificarea tehnică a reţelei actuale se face pe baza intensităţii traficului rezultat din datele ultimului recensământ de circulaţie. Pentru planificarea şi proiectarea lucrărilor de modernizare, îmbunătăţire a condiţiilor de circulaţie, precum şi pentru construcţiile noi de drumuri, clasificarea tehnică se face după intensitatea traficului de perspectivă. Perioada de perspectivă recomandată este de 15 ani.  Clasificarea tehnică se realizează independent de încadrarea în categoriile funcționale și administrative. |
|  | CNCIS | Cadrul național al calificărilor din învățământul superior, denumit în continuare CNCIS, reprezintă instrumentul pentru stabilirea structurii calificărilor din învățământul superior. CNCIS are ca scop asigurarea coerenței calificărilor și a titlurilor obținute în învățământul superior. CNCIS asigură recunoașterea națională precum și compatibilitatea și comparabilitatea internațională a calificărilor dobândite prin învățământul superior. |
|  | Co-finanțare privată | Orice contribuție la finanțarea cheltuielilor eligibile, alta decât co-finanțarea publică, aferentă proiectelor finanțate în cadrul programelor regionale. |
|  | Comitetul de Monitorizare al PR Vest | Reprezintă o structură de tip partenerial, fără personalitate juridică, cu rol decizional strategic în procesul de implementare a programului, care asigură implementarea eficientă și eficace a asistenței comunitare, cu respectarea prevederilor comunitare în materie. CM PR Vest se reunește cel puțin o dată pe an și examinează toate chestiunile care afectează progresele făcute de program în atingerea obiectivelor sale.  Componența Comitetului de Monitorizare respectă principiul parteneriatului și guvernanței pe mai multe niveluri stipulat în articolul 8 din RDC. |
|  | Competențe transversale | Reprezintă achiziții valorice și atitudinale care depășesc un anumit domeniu/program de studiu și se exprimă prin următorii descriptori: autonomie și responsabilitate, interacțiune socială, dezvoltare personală și profesională. |
|  | Competențele profesionale | Un ansamblu unitar și dinamic de cunoștințe și abilități. Cunoștințele se exprimă prin următorii descriptori: cunoaștere, înțelegere și utilizare a limbajului specific, explicare și interpretare. Abilitățile se exprimă prin următorii descriptori: aplicare, transfer și rezolvare de probleme, reflecție critică și constructivă, creativitate și inovare. |
|  | Concesiune, contract de concesiune | Contract încheiat în formă scrisă prin care o autoritate publică, denumită concedent, transmite, pe o perioadă determinată, unei persoane, denumite concesionar, care acționează pe riscul şi răspunderea sa, dreptul şi obligația de exploatare a unui bun proprietate publică în schimbul unei redevențe.  Pot avea calitatea de concedent, în numele statului, județului, oraşului sau comunei: ministerele sau alte organe de specialitate ale administrației publice centrale, pentru bunurile proprietate publică a statului; consiliile județene, consiliile locale, Consiliul General al Municipiului Bucureşti sau instituțiile publice de interes local, pentru bunurile proprietate publică a județului, oraşului sau comunei.  Vezi Ordonanța de Urgență a Guvernului nr. 54/2006 privind privind regimul contractelor de concesiune de bunuri proprietate publică. |
|  | Conectivitate directa | Drumul judetean care se intersecteaza cu coridorul TEN-T |
|  | Conectivitate indirecta | Drumul judetean care realizează legătura la un coridor TEN-T prin intermediul unui drum national modernizat. |
|  | Construcții / lucrări de construcții | Lucrările de construcții sunt operațiunile specifice prin care se realizează (edifică) construcții de orice fel sau se desființează construcții şi/sau amenajări asimilabile construcțiilor – conform Ordinului nr. 839 din 2009 pentru aprobarea Normelor metodologice de aplicare a Legii nr. 50 din 1991 privind autorizarea executării lucrărilor de construcții, cu modificările şi completările ulterioare |
|  | Contestație | Cale de atac/plângere împotriva unui act administrativ emis de către AM PR Vest, prin care se contestă motivele și justificările care stau la baza emiterii actului administrativ și se solicită anularea actului/măsurii luate. |
|  | Contract de finanțare | Document juridic prin care se acordă asistență financiară nerambursabilă în scopul atingerii obiectivelor Intervenției regionale din cadrul PR Vest și care stabilește drepturile și obligațiile părților și consecințele nerespectării lor. |
|  | Contract de internship | Contractul încheiat între intern şi organizaţia-gazdă, pe durată determinată, în temeiul căruia un intern se obligă să se pregătească profesional şi să desfăşoare o activitate specifică pentru şi sub autoritatea unei organizaţii-gazdă, care se obligă să îi asigure o indemnizaţie pentru internship şi toate condiţiile necesare realizării scopului prevăzut la art. 1 alin. (1) din Legea Nr. 176/2018 din 17 iulie 2018. |
|  | Contractare | Procesul în cadrul căruia se semnează contractul de finanțare pentru proiectele selectate la finanțare în etapa de evaluare și selecție. |
|  | Contribuție a programului | Reprezintă sprijinul din partea fondurilor publice și cofinanțarea publică și privată, dacă este cazul, acordate unui instrument financiar - Potrivit art.2 al RDC, pct.19  Cuprinde cofinanțarea publică și privată care se acordă pentru îndeplinirea obiectivelor Proiectului și sustenabilitatea acestuia. |
|  | Contribuție publică | Potrivit art. 2 al RDC, reprezintă orice contribuție la finanțarea unor operațiuni, care provine de la bugetul autorităților publice naționale, regionale sau locale sau al oricărei grupări europene de cooperare, de la bugetul Uniunii pus la dispoziția fondurilor, de la bugetul unor organisme de drept public sau al unor asociații de autorități publice sau organisme de drept public, iar în scopul calculării ratei de cofinanțare pentru programele sau prioritățile FSE+ ea poate include orice resurse financiare vărsate în mod colectiv de angajatori și lucrători. |
|  | Creşterea eficienței energetice | Reprezintă îmbunătățirea eficienței utilizării energiei prin schimbări tehnologice, de comportament şi/sau economice. Măsurile de creştere a eficienței sunt toate acele acțiuni care, în mod normal, conduc la o creştere a eficienței energetice ce poate fi verificată, măsurată sau estimată. |
|  | Culoare de protecție față de infrastructura tehnică | Plantații realizate în lungul căilor de circulație sau în jurul unor instalații cu potențial ridicat de poluare, în vederea ameliorării calității mediului și protejării infrastructurii aferente. – conform Legii nr. 24 din 2007 |
|  | Dată lansare apel de proiecte | Data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management/organismul intermediar, după caz. |
|  | Declarație de asumare a proiectului la momentul contractării | Anexa la Ghidul solicitantului de finantare prin care acesta declara pe propria răspundere că, la data semnării contractului de finanțare solicitantul de finanțare:   1. Își menține încadrarea în categoria de întreprindere eligibilă în conformitate cu prevederile Ghidului solicitantului de finanțare aplicabil. 2. Nu se încadrează în categoria întreprinderilor în dificultate. 3. Daca a mai beneficiat de ajutoare de stat/de minimis în ultimii doi ani fiscali, inclusiv până la data semnării contractului de finanțare,   Respectă, la data semnării contractului de finanțare îndeplinirea regulilor de cumul din cadrul schemei aplicabile în cadrul apelului de proiecte, precum și celelalte criterii de eligibilitate (dacă este cazul). |
|  | Declarație unică a solicitantului/  partenerului/  liderului de parteneriat | Declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării. |
|  | Departamentul pentru Lupta Anti-Fraudă (DLAF) | Instituția națională de contact cu Oficiul European de Luptă Antifraudă – OLAF, constituită în cadrul aparatului de lucru al Guvernului României, care acționează pe bază de autonomie funcțională şi decizională, independent de alte instituții publice, în vederea asigurării, sprijinirii sau coordonării, după caz, a îndeplinirii obligațiilor ce revin României privind protecția intereselor financiare ale Comunității Europene, având atribuția de control al obținerii, derulării sau utilizării fondurilor comunitare, precum şi a fondurilor de cofinanțare aferente. |
|  | Desegregare | Ansamblu de acțiuni menite să combată fenomentul de segregare școlară. |
|  | Design universal – „design for all” | Conceptul de design universal se referă la proiectarea clădirilor, produselor sau mediilor pentru a le face accesibile oamenilor, indiferent de vârstă, dizabilitate sau alți factori. |
|  | Deviz general | Parte componentă a studiului de fezabilitate sau a documentației de avizare a lucrărilor de intervenții, prin care se stabileşte valoarea totală estimativă, exprimată în lei, a cheltuielilor necesare realizării unui obiectiv de investiții. Devizul general se structurează pe capitole şi subcapitole de cheltuieli, în cadrul cărora se înscriu cheltuielile estimate aferente realizării obiectului/obiectelor de investiție din cadrul obiectivului de investiții. – conform HG nr. 907/20016 |
|  | Dezvoltare durabilă | Dezvoltarea care corespunde necesităților prezentului, fără a compromite posibilitatea generațiilor viitoare de a-şi satisface propriile necesități. |
|  | Drum | Cale de comunicaţie terestră special amenajată pentru circulaţia vehiculelor şi a pietonilor. Fac parte integrantă din drum: ampriza şi zonele de siguranţă, suprastructura şi infrastructura drumului, podurile, podeţele, şanţurile, rigolele, viaductele, pasajele denivelate, zonele de sub pasajele rutiere, tunelurile şi alte lucrări de artă, construcţiile de apărare, protecţie şi consolidare, trotuarele, pistele pentru ciclişti, locurile de parcare, oprire şi staţionare, staţiile de taxare, bretelele de acces, drumurile tehnologice amenajate pentru întreţinerea autostrăzilor, indicatoarele de semnalizare rutieră şi alte dotări pentru siguranţa circulaţiei, sistemele inteligente de transport şi instalaţiile aferente, spaţiile de serviciu sau control, spaţiile cuprinse în triunghiul de vizibilitate din intersecţii, spaţiile cuprinse între autostradă şi/sau drum şi bretelele de acces, sistemele pentru protecţia mediului, terenurile şi plantaţiile din zona drumului şi perdelele de protecţie, mai puţin zonele de protecţie. |
|  | Drumurile de interes județean | Fac parte din proprietatea publică a județului și cuprind drumurile județene, care asigură legătura între: a) reședințele de județ cu municipiile, cu orașele, cu reședințele de comună, cu stațiunile balneoclimaterice și turistice, cu porturile și aeroporturile, cu obiectivele importante legate de apărarea țării și cu obiectivele istorice importante; b) orașe și municipii, precum și între acestea și reședințele de comună; c) reședințe de comună.  Drumurile județene își păstrează categoria funcțională din care fac parte, fiind considerate continue în traversarea localităților, servind totodată și ca străzi. |
|  | Durata de execuţie a obiectivului de investiţii | Perioada, exprimată în luni, cuprinsă între data stabilită de investitor pentru începerea lucrărilor de execuţie şi comunicată executantului şi data încheierii procesului-verbal privind admiterea recepţiei la terminarea lucrărilor. |
|  | Durată de exploatare | Perioadă de timp, exprimată în ani, de la darea investiției în exploatare până la prima reparație capitală sau între două reparații capitale consecutive. |
|  | Durata de implementare a obiectivului de investiţii | Perioada exprimată în luni cuprinsă între data aprobării notei conceptuale şi data încheierii procesului-verbal privind admiterea recepţiei finale. |
|  | Durata de realizare a obiectivului de investiţii | Perioada cuprinsă între data aprobării indicatorilor tehnico-economici ai investiţiei şi data procesului-verbal privind admiterea recepţiei finale. |
|  | Educație | Ansamblul proceselor de punere în aplicare a programelor și activităților de învățare și formare de competențe academice sau profesionale. Educația include atât activitățile de învățare în context formal, cât și în context nonformal sau informai. |
|  | Educație și formare profesională | Ansamblul coerent și continuu de activități și experiențe de învățare prin care trece subiectul învățării pe întreaga durată a traseului său educațional formativ. |
|  | Eficiență energetică | Așa cum este definită la articolul 2 punctul 4 din Directiva 2012/27/UE a Parlamentului European și a Consiliului (Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE (JO L 315, 14.11.2012, p. 1). |
|  | Energie din surse neregenerabile | Energia dintr-o sursă care se epuizează prin exploatare, de exemplu: energia obținută din combustibili fosili. |
|  | Energie din surse regenerabile | Energie provenită din surse nefosile, ca de exemplu energia vântului, energia solară, energia aerotermală, geotermală și hidrotermală, energia oceanică, hidroenergia, biomasa certificată, gazul din deșeuri, gazele obținute prin tratarea apelor uzate, biocombustibilii etc. |
|  | Entități care furnizează activități de transfer tehnologic | * incubatoare tehnologice şi de afaceri ITA, centre de transfer tehnologic – CTT, centre de informare tehnologică CIT, oficii de legătură cu industria – OLI, etc; * ITA reprezintă o entitate din infrastructură a cărei activitate este orientată în principal către facilitarea inițierii şi dezvoltării de noi întreprinderi inovative bazate pe tehnologie avansată; * CTT este o entitate din infrastructură a cărei activitate constă în stimularea inovării şi transferului tehnologic în scopul introducerii în circuitul economic a rezultatelor cercetării, transformate în produse, procese şi servicii noi sau îmbunătățite; * CIT reprezintă o entitate din infrastructură care desfăşoară activități de diseminare a informațiilor referitoare la rezultatele cercetării-dezvoltării, documentare tehnologică şi instruire a agenților economici, în scopul stimulării valorificării rezultatelor, creării şi dezvoltării comportamentului inovativ al mediului socioeconomic;   OLI, asimilate ca şi centre de competență, este o entitate din infrastructură al cărei obiect de activitate constă în stabilirea, menținerea şi extinderea legăturilor dintre furnizorii rezultatelor cercetării-dezvoltării şi mediul socioeconomic/agenții economici, în scopul facilitării transferului tehnologic. |
|  | Evaluare intermediară a performanței | O evaluare efectuată de statul membru în ceea ce privește progresul programului către atingerea obiectivelor sale, ținând cont de distanța față de atingerea jaloanelor asociate indicatorilor și de elemente precum: evoluția mai amplă a dezvoltării socio-economice, noile provocări identificate în zona programului, dificultățile întâmpinate în implementare etc. |
|  | Evaluarea instituțională a calității | Constă în examinarea multicriterială a calității educației, a măsurii în care un furnizor de educație/unitatea instituția furnizoare de educație și programele acesteia îndeplinesc standardele și standardele de referință. Atunci când evaluarea calității este efectuată de organizație, aceasta însăși ia forma evaluării interne. Atunci când evaluarea calității este efectuată de o agenție națională sau internațională specializată, aceasta ia forma evaluării externe. |
|  | Evaluarea rezultatelor învățării | Reprezintă procesul prin care se stabilește faptul că o persoană a dobândit anumite cunoștințe, deprinderi și competențe. |
|  | Evaluarea tehnică şi financiară | Procesul prin care proiectele depuse în cadrul unui apel de proiecte sunt evaluate pe baza criteriilor tehnice şi financiare prevăzute în Ghidul Solicitantului. Rezultatele evaluării tehnice şi financiare se comunică solicitantului/liderului de parteneriat, prin grija autorităţii de management, electronic, prin intermediul sistemului informatic MySMIS2021/SMIS2021+, indicându-se punctajul obţinut, pentru apelurile de proiecte pentru care este prevăzută acordarea de punctaje sau calificativul, respectiv rezultatul obţinut, pentru restul proiectelor. |
|  | FEDR | Fondul European de Dezvoltare Regională – articolele 174-178 din Tratatul privind funcționarea Uniunii Europene (TFUE). |
|  | FESI | Cele 5 fonduri structurale și de investiții europene destinate finanțării statelor membre UE:   * **Fondul European de Dezvoltare Regională** (FEDR), prin care se asigură dezvoltarea urbană și regională; * **Fondul Social European** (FSE), prin care se asigură coeziunea socială și buna guvernanță; * **Fondul de Coeziune** (FC), prin care se asigură convergența economică pentru cele mai puțin dezvoltate regiuni ale Uniunii Europene; * **Fondul European Agricol pentru Dezvoltare Rurală**(FEADR**);** * **Fondul European pentru Pescuit și Afaceri Maritime (FEPAM).** |
|  | Finanțare publică/ Finanțare din fonduri publice | Fondurile publice reprezintă sumele alocate de la bugetul de stat, bugetul asigurărilor sociale de stat, bugetele fondurilor speciale, bugetul trezoreriei statului, bugetele instituțiilor publice autonome, bugetele instituțiilor publice finanțate integral sau parțial din bugetul de stat, bugetul asigurărilor sociale de stat şi bugetele fondurilor speciale, după caz, bugetele instituțiilor publice finanțate integral din venituri proprii, bugetul fondurilor provenite din credite externe contractate sau garantate de stat şi ale căror rambursare, dobânzi şi alte costuri se asigură din fonduri publice; bugetul fondurilor externe nerambursabile. |
|  | Formular de contestație | Anexa la Ghidul solicitantului de finantare prin care solicitatul contesta rezultatului evaluării Cererii de Finanțare. |
|  | Formular retragere contestație | Anexa prin care solicitantul de finantare solicita retragerea contestatiei depuse in cadrul aplicației electronice MySMIS2021/SMIS2021+ referitor la cererea de finanţare aferenta. |
|  | Formular vizită la locația de implementare a proiectului | Document constatator care se completează de către reprezentanții ADR Vest la momentul efectuării vizitei la locația de implementare a proiectului, care se semnează de către toți participanții la vizită, și care este întocmit cu scopul de a:   * verifica corespondența dintre cele menționate în cererea de finanțare cu privire la localizarea proiectului și situația de pe teren; * identifica eventualele plusuri și minusuri legate de implementarea proiectului, raportat la cele regăsite la fața locului; * realizea confruntarea elementelor menționate în cadrul documentaţiei verificate cu realitatea de pe teren; * identifica posibile probleme și formula concluzii și recomandari cu privire la aspectele verificate. |
|  | FSE+ | Fondul social european Plus (FSE+) este principalul instrument al Uniunii Europene (UE) pentru investiții în capitalul uman. Dotat cu un buget de aproape 99,3 miliarde EUR pentru perioada 2021-2027, FSE+ va continua să aducă o contribuție importantă la politicile UE în domeniul social, al ocupării forței de muncă, al educației și al competențelor, inclusiv la reformele structurale din aceste domenii. |
|  | Furnizorii de servicii sociale publici | * Instituţii publice care dezvoltă compartimente de asistenţă socială specializate, constituite şi care funcţionează în conformitate cu Ordonanţa Guvernului nr. 68 din 2003 privind serviciile sociale şi Hotărârea nr. 539 din 2005 pentru aprobarea Nomenclatorului instituţiilor de asistenţă socială şi a structurii orientative de personal, a Regulamentului-cadru de organizare şi funcţionare a instituţiilor de asistenţă socială, precum şi a Normelor metodologice de aplicare a prevederilorOrdonanţei Guvernului nr. 68 din 2003 privind serviciile sociale şi Legea nr. 197 din 2012 privind asigurarea calităţii în domeniul serviciilor sociale. * Unităţi de asistenţă medico-socială, înfiinţate în conformitate cu prevederile HG nr. 412 din 2003 pentru aprobarea Normelor privind organizarea, funcţionarea şi finanţarea unităţilor de asistenţă medico-sociale şi acreditate ca furnizori de servicii sociale în conformitate cu prevederile art. 25 din Anexa nr. 2 Metodologia de acreditare a furnizorilor de servicii sociale la HG nr. 1024 din 2004 pentru aprobarea Normelor metodologice de aplicare a prevederilor Ordonanţei Guvernului nr. 68 din 2003 privind serviciile sociale, precum şi a Metodologiei de acreditare a furnizorilor de servicii sociale |
|  | Ghidul Solicitantului | Documentul asimilat celui prevăzut la art. 73 alin. (3) din Regulamentul (UE) nr. 1060 din 2021, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte.  Document în baza căruia se lansează un apel proiecte, ale cărui prevederi derivă din PR Vest și care detaliază condițiile specifice de accesare a finanțării pentru fiecare intervenție regională. |
|  | Gospodărie | Unitatea locativă, indiferent de numărul de camere, situația juridică a acestuia (proprietate persoană fizică, respectiv persoană juridică) sau de tipul de destinație (destinație de locuință, spațiu comercial sau altă destinație decât locuință). |
|  | Grădină | Teren cultivat cu flori, copaci și arbuști ornamentali care este folosit pentru agrement și recreere, fiind deschis publicului – conform Legii nr. 24 din 2007 |
|  | Grant | Contribuție financiară acordată cu titlu nerambursabil. |
|  | Grant individual | Situație în care grantul este acordat direct organizației care beneficiază de sprijin; beneficiarul grantului este semnatar al contractului de finanțare. Definiția se aplică și în cazul în care organizația este partener în proiect. |
|  | Grant global | Situație în care contractul de finanțare este semnat cu beneficiarul proiectului, urmând ca grantul să fie acordat ulterior altor organizații, în calitate de beneficiari finali, în baza unor contracte subsecvente. Un grant global este, de exemplu, un contract semnat cu o entitate de management a clusterului, care sprijină, la rândul său, organizațiile din cadrul clusterului, în calitate de beneficiari finali. |
|  | Grila de contractare | Instrumentul prin care Autoritatea de Management pentru PR Vest efectuează verificarea îndeplinirii condițiilor de eligibilitate. |
|  | Grila de evaluare tehnică și financiară – Grila ETF | Instrumentul generat în sistemul informatic MySMIS2021/SMIS2021+ prin care Autoritatea de Management pentru PR Vest efectuează verificarea îndeplinirii cerinţelor minime, sub aspect tehnic, financiar și calitativ ale unui proiect în condițiile de finanțare descrise în cadrul Ghidului solicitantului de finanțare aferent unui apel de proiecte. Modalitatea de conformare cu criteriile din cadrul Grilei ETF sunt detaliate în cadrul Ghidului solicitantului de finanțare. |
|  | Grila de evaluare SIDU/PMUD | Instrumentul prin care Autoritatea de management pentru PR Vest efectuează verificarea conformității documentelor strategice SIDU și PMUD în vederea demarării evaluării proiectelor depuse în cadrul obiectivelor specifice ale PR Vest pentru care se aplică instrumente teritoriale conform art. 28 din RDC.  Modalitatea de conformare cu criteriile din cadrul Grilei de evaluare SIDU/PMUD sunt detaliate în cadrul coloanei observații din cadrul Grilei. |
|  | Grup de acțiune locală | Structură partenerială formată din reprezentanți ai intereselor socio-economice locale ale sectoarelor public și privat, precum antreprenorii și asociațiile acestora, autorități locale, asociații de cartier sau asociații rurale, grupuri de cetățeni (minorități, cetățeni vârstnici, femei/bărbați, tineri, antreprenori, etc.), organizații comunitare și voluntare, etc. În procesul decizional de selecție, cel puțin 50% din drepturile de vot trebuie să le revină partenerilor din sectorul privat şi niciun grup de interese nu trebuie să dețină singur mai mult de 49% din drepturile de vot. |
|  | Grup vulnerabil | Grupul vulnerabil desemnează persoane sau familii care sunt în risc de a-şi pierde capacitatea de satisfacere a nevoilor zilnice de trai din cauza unor situaţii de boală, dizabilitate, sărăcie, dependenţă de droguri sau de alcool ori a altor situaţii care conduc la vulnerabilitate economică şi socială. – conform Legii Asistenței sociale 292 din 2011, art. 6 litera p. |
|  | Helpdesk | Activitatea de îndrumare, consiliere și asistență acordată potențialilor beneficiari și beneficiarilor Fondurilor Europene Structurale și de Investiții din Regiunea Vest în legătură cu oportunitățile de finanțare, atât prin Programul Regional Vest 2021-2027, cât și prin intermediul celorlalte programe, în limita informațiilor publice disponibile și a atribuțiilor specifice. |
|  | Îmbunătățirea calității educației | Semnifică evaluarea, analiza și acțiunea corectivă continuă din partea furnizorului de educație/unității instituției furnizoare de educație, bazată pe selectarea și adoptarea celor mai potrivite proceduri, precum și pe alegerea și aplicarea standardelor de referință. |
|  | Imobil | Terenul, cu sau fără construcții, de pe teritoriul unei unități administrativ-teritoriale, aparținând unuia sau mai multor proprietari, care se identifică printr-un număr cadastral unic. - conform Legii nr. 7 din 1996, cu modificările şi completările ulterioare. |
|  | Încălzire centrală | Un sistem de încălzire simultană, de la o singură sursă, a cel puțin două clădiri, folosind în acest scop un agent termic (apă fierbinte, abur sau aer). |
|  | Încălzire centralizată sau răcire centralizată | Înseamnă distribuția de energie termică sub formă de abur, apă fierbinte sau lichide răcite, de la o sursă de producție centralizată, prin intermediul unei rețele, către mai multe clădiri sau locații, în vederea utilizării sale pentru încălzirea sau răcirea spațiilor ori pentru încălzirea sau răcirea proceselor industriale. |
|  | Incubator de afaceri | Incubatorul de afaceri este o structură partenerială locală sau regională, care urmăreşte crearea unui mediu favorabil, sustenabil, pentru întreprinderile mici şi mjlocii nou înființate şi cele inovative stimulându-le potențialul de dezvoltare şi de viabilitate, ajutându-le să supraviețuiască şi să crească în perioada de început, atunci când sunt cel mai vulnerabile. |
|  | Indicator | Un factor sau o variabilă utilizată pentru a măsura progresele înregistrate în vederea atingerii obiectivelor. În prezentul ghid, se referă la indicatorii de realizare și de rezultat ai programului, excluzând indicatorii financiari, de context sau alți indicatori stabiliți pentru monitorizarea proiectelor, decât cei incluși în Program. |
|  | Indicator comun | Indicator stabilit la nivelul UE, pentru a monitoriza toate operațiunile finanțate prin FEDR, FC și JTF. Acesta este inclus în Regulamentul FEDR/CF nr. 105 din 2021 |
|  | Indicator de realizare | Un indicator cu ajutorul căruia se măsoară rezultatele specifice ale unei intervenții. |
|  | Indicator de rezultat | Un indicator măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii. |
|  | Indicator specific | Indicator stabilit special pentru monitorizarea operațiunilor finanțate prin PR Vest, de către AM. |
|  | Indicatori de etapă | Repere cantitative sau calitative față de care este apreciat progresul implementării unui proiect; în funcție de natura proiectelor, indicatorii de etapă pot reprezenta și stadii sau valori intermediare ale indicatorilor de realizare. |
|  | Infrastructura drumului | Parte din construcția drumului alcătuită din lucrările de terasamente, lucrările de consolidare, protejare a lor, inclusiv lucrările de artă (poduri, viaducte, tuneluri, etc.) care susține suprastructura drumului și transmite terenului solicitări din trafic și din forțele care încarcă construcția. |
|  | Infrastructura rutieră | Ansamblul construcțiilor, instalațiilor și dotărilor care susțin desfășurarea circulației rutiere. |
|  | Institutul Naţional al Monumentelor Istorice | Institutul Naţional al Monumentelor Istorice, denumit în continuare INMI, este înfiinţat în baza art. 29 (1) din Legea nr. 422/2001 ca instituţie publică, cu personalitate juridică, în subordinea Ministerului Culturii şi Cultelor şi este finanţat de la bugetul de stat şi din venituri extrabugetare.  Organizarea şi funcţionarea institutului este reglementată de Hotărârea Guvernului nr. 1410/2009. INMI este organizat ca instituţie subordonată Ministerului Culturii şi Cultelor şi are ca obiectiv principal asigurarea desfăşurării unor activităţi din domeniul strategiei naţionale în domeniul protejării monumentelor istorice. |
|  | Instrument financiar | O formă de sprijin care se acordă prin intermediul unei structuri prin care produsele financiare sunt furnizate destinatarilor finali (persoane fizice sau juridice care primesc sprijin). |
|  | Insulă pentru dirijarea circulației | Suprafață situată pe partea carosabilă amenajată sau marcată special pentru canalizarea circulației rutiere. |
|  | Intervenție | Acțiune sau grup de acțiuni implementate cu sprijinul Programului. Poate fi utilizat în mod interschimbabil cu operațiune. |
|  | Intervenție regională | Tipurile de activități, investiții și acțiuni specifice care decurg din prioritățile și obiectivele specifice pentru care se acordă finanțare prin PR Vest. |
|  | Intervenții la construcții existente | Intervenţiile la construcţiile existente se referă la lucrări de construire, reconstruire, desfiinţare parţială, consolidare, reparaţie, modernizare, modificare, extindere, reabilitare, reabilitare termică, creştere a performanţei energetice, renovare, renovare majoră sau complexă, după caz, schimbare de destinaţie, protejare, restaurare, conservare, desfiinţare totală. Acestea se efectuează în baza unei expertize tehnice întocmite de un expert tehnic atestat şi, după caz, în baza unui audit energetic întocmit de un auditor energetic pentru clădiri atestat, şi cuprind proiectarea, execuţia şi recepţia lucrărilor care necesită emiterea, în condiţiile legii, a autorizaţiei de construire sau de desfiinţare, după caz. |
|  | Întreprinderi mici (inclusiv microîntreprinderi) şi mijlocii | Întreprinderi care îndeplinesc cumulativ următoarele condiții:   * au un număr mediu anual de salariați mai mic de 250; * realizează o cifră de afaceri anuală netă de până la 50 milioane de euro, echivalent în lei, sau dețin active totale care nu depăşesc echivalentul în lei a 43 milioane de euro, conform ultimei situații financiare aprobate.   Conform Legii nr. 175 din 2006 privind aprobarea Ordonanței Guvernului nr. 27 din 2006 pentru modificarea şi completarea Legii nr. 346 din 2004 privind stimularea înființării şi dezvoltării întreprinderilor mici şi mijlocii |
|  | Întreținere curentă | Activități de curățenie, estetică, reparații și ajustări stabilite cu ocazia reviziilor. |
|  | Întreținere periodică | Activități rutiere programate a se realiza punctual sau pe un sector de drum la expirarea unei perioade de exploatare, în scopul ridicării nivelului tehnic sau prevenirii apariției defecțiunilor. |
|  | Întreținere preventivă | Activitate programată cu scopul de a menține starea bună a drumului prin evitarea apariției defecțiunilor sau întârzierea lor, precum și adaptarea structurii rutiere la evoluția traficului. |
|  | Întreținerea drumurilor | Ansamblu de acțiuni și lucrări fizice de intervenție care se întreprind pentru a conserva calitatea tehnică optimă a drumului în scopul de a asigura utilizatorilor, pe orice vreme, condiții bune de viabilitate, securitate și confort, precum și permanentă curățenie și aspect estetic zonei, pe toată durata de exploatare. |
|  | Investiție inițială | Investiție în active corporale şi/sau necorporale referitoare la înființarea unei noi unități, la extinderea unei unități existente, la diversificarea producției unei unități prin realizarea de produse noi, suplimentare sau la o schimbare fundamentală a procesului global de producție a unei unități existente.  Achiziționarea unor active, în corelație directă cu un amplasament de producție, în cazul în care amplasamentul respectiv este închis sau ar fi fost închis în condițiile în care nu ar fi fost cumpărat, iar activele au fost achiziționate de către un investitor independent. |
|  | Investiţie publică | Totalitatea cheltuielilor din fonduri publice, iniţiale sau ulterioare, destinate realizării de active fixe de natura domeniului public şi/sau privat al statului/unităţii administrativ-teritoriale, inclusiv înlocuirea activelor fixe uzate, precum şi cheltuielile ocazionate de înlocuirea acestora, care se finanţează total sau parţial din fondurile publice. |
|  | Lățimea drumului | Mărimea platformei drumului în aliniament formată din lățimea părții carosabile și a acostamentelor. |
|  | Linie de tramvai | Ansamblu constructiv cuprinzând atât calea de rulare cât și celelalte construcții și instalații legate direct de exploatarea căii de rulare. - Conform Normativ NR01-2007. |
|  | Linie de troleibuz | Ansamblu constructiv cuprinzând rețeaua de contact (stâlpi de rețea, fir contact etc.), sistemul de energoalimentare și celelalte construcții și instalații legate direct de exploatarea liniei de troleibuz. |
|  | Lista de rezervă aferentă apelului de proiecte | Lista în care se vor include proiectele depuse de către solicitanții de finanțare care nu se încadrează în alocarea și supracontractarea aprobată a apelului de proiect. |
|  | Lista proiectelor finanțabile | Documentul în cadrul căruia se ordonează proiectele care au fost selectate la finanțare în urma parcurgerii etapei de evaluare și selecție, în conformitate cu prevederile GS (Ghidului SolicitantuluI) și în funcție de încadrarea în alocarea apelului de proiecte. |
|  | Logica intervenției | O descriere narativă sau vizuală a modului în care se așteaptă ca programul să funcționeze, lanțul de elemente care conduc la schimbarea așteptată. Acesta prezintă, de obicei, legăturile dintre nevoi, obiective, intrări, activități, realizări anticipate, rezultate, impact, factori externi etc. |
|  | Lucrare de artă | Construcție specială cum sunt poduri, viaducte, pasaje superioare etc. care se execută cu scopul de a susține o cale de comunicație și pentru a-i asigura continuitatea în cazul unor obstacole (văi adânci, cursuri de apă, etc.) |
|  | Lucrări anexe ale drumului | Totalitate a lucrărilor și dispozitivelor de pe platforma și zona drumurilor care fac parte integrantă din drum (a se vedea drum) |
|  | Lucrări de apărare | Totalitate a lucrărilor care se execută pentru protejarea taluzurilor de acțiunea apelor curgătoare. |
|  | Lucrări de extindere | Reprezintă lucrări asupra unor clădiri, realizate atât pe verticală, prin construirea de etaje noi, mansarde, cât şi pe orizontală prin construirea unui corp anexă în continuarea clădirii existente sau pe acelasi amplasament, care să fie legat structural şi/sau funcţional de clădirea existentă, respectiv corpul anexă trebuie să aibă aceeaşi destinaţie şi funcţionare, condiţionată de funcţionarea construcţiei iniţiale sau să propună o completare necesara la functionalitatea cladirii existente. |
|  | Lucrări de modernizare | Reprezintă lucrările care urmăresc aducerea construcției la parametri superiori celor inițiali și includ înlocuirea structurilor sau elementelor depășite cu altele corespunzătoare nivelului tehnic actual. (GE 032-97 - Normativ privind executarea lucrărilor de întreținere și reparații la clădiri și construcții speciale). |
|  | Lucrări de modernizare a drumurilor | Lucrări fizice exprimate cantitativ, calitativ şi valoric, pentru ridicarea nivelului performanţelor prevăzute iniţial la construirea drumului, constând în amenajări complexe ale drumului existent prin sistematizarea elementelor geometrice şi aplicarea unei îmbrăcăminţi moderne în cadrul unui sistem rutier dimensionat conform reglementărilor tehnice în vigoare. |
|  | Lucrări de reabilitare | Orice fel de lucrări de intervenţii necesare pentru îmbunătăţirea performanţelor de siguranţă şi exploatare a construcţiilor existente, inclusiv a instalaţiilor aferente, în scopul prelungirii duratei de exploatare prin aducerea acestora la nivelul cerinţelor esenţiale de calitate prevăzute de lege. - conform Legii nr. 50 din 1991 privind autorizarea executării lucrărilor de construcții |
|  | Lucrări de reabilitare a drumurilor | Lucrări fizice exprimate cantitativ, calitativ şi valoric, pentru readucerea drumurilor la nivelul tehnic prevăzut de reglementările tehnice în vigoare, pentru categoria de încadrare a lor. |
|  | Lucrări de reparații | Reprezintă refacerea sau înlocuirea de elemente, detalii sau părți de construcții și instalații ieșite din uz, ca urmare a exploatării normale sau acțiunii agenților de mediu, conform GE 032-97-Normativ privind executarea lucrărilor de întreținere și reparații la clădiri și construcții speciale. |
|  | Mecanismul de redresare si reziliență (MRR) | Pilonul principal al #NextGenerationEU. Mecanismul este un instrument temporar de redresare menit să atenueze impactul economic și social al pandemiei de COVID-19 și să sporească durabilitatea și reziliența economiilor și societăților europene, precum și să le pregătească mai bine pentru provocările și oportunitățile generate de tranziția verde și cea digitală. |
|  | Mediu rural | Localitățile de rang IV și V, respectiv sate reședință de comună, sate componente ale comunelor definite conform Legii nr. 351/2001 privind aprobarea Planului de amenajare a teritoriului național - secțiunea a IV-a - Rețeaua de localități, cu modificările și completările ulterioare, cu excepția satelor aparținătoare municipiilor sau orașelor incluse în mediul urban |
|  | Mediu urban | Ansamblul orașelor și municipiilor, definite ca unități administrativ teritoriale, care includ atât localitățile componente cât și satele aparținătoare acestora. |
|  | Mijloace de transport ecologice | Includ tipuri de vehicule nemotorizate sau motorizate, alimentate de surse alternative de energie, altele decât combustibilii fosili: tramvai, troleibuz, autobuz și microbuz de tipul ,,zero emisii”, trotinetă convențională sau electrică, scuter electric, skateboard convențional sau electric etc. |
|  | Mijloc fix | Orice imobilizare corporală, care este deținută pentru a fi utilizată în producția sau livrarea de bunuri ori în prestarea de servicii, pentru a fi închiriată terților sau în scopuri administrative, daca are o durată normală de utilizare mai mare de un an și o valoare egală sau mai mare decât limita stabilita prin hotarare a Guvernului (Cod fiscal, Art.7 alin.(1) pct.16). |
|  | Ministerul Investițiilor și Proiectelor Europene | Ministerul Investițiilor și Proiectelor Europene este organul de specialitate al administrației publice centrale, în subordinea Guvernului României, prin intermediul căruia sunt gestionate afacerile europene și absorbția fondurilor europene venite din partea Uniunii Europene. |
|  | Mobilier urban | Elementele funcționale şi/sau decorative amplasate în spațiile publice care, prin alcătuire, aspect, amplasare, conferă personalitate aparte zonei sau localității. Prin natura lor piesele de mobilier urban sunt asimilate construcțiilor dacă amplasarea lor se face prin legare constructivă la sol (fundații platforme de beton, racorduri la utilități urbane, cu excepția energiei electrice), necesitând emiterea autorizației de construire. Fac parte din categoria mobilier urban: jardiniere, lampadare, bănci, bazine, pavaje decorative, pergole, cabine telefonice şi altele asemenea. – Conform Anexei 2 la Legea nr. 50 din 1991 privind autorizarea executării lucrărilor de construcții, cu modificările şi completările ulterioare. |
|  | Modernizarea drumului | Amenajare complexă a unui drum existent prin sistematizarea elementelor geometrice și aplicarea unei îmbrăcăminți moderne în cadrul unei structuri rutiere dimensionate conform reglementărilor tehnice în vigoare. |
|  | Monitorizare de program | Proces de urmărire sistematică a desfăşurării proceselor incluse într-un program. Monitorizarea presupune, de asemenea, culegerea datelor, informațiilor privind implementarea programului și informarea periodică a membrilor comitetului de monitorizare și a altor organizații/instituții asupra desfăşurării acestuia. |
|  | Monitorizare de proiect | Se referă la activitatea de urmărire a implementării activităților prevăzute în contractul de finanțare, a indicatorilor asumați în cadrul proiectului. |
|  | Monument | Construcţie sau parte de construcţie, împreună cu instalaţiile, componentele artistice, elementele de mobilare interioară sau exterioară care fac parte integrantă din acestea, precum şi lucrări artistice comemorative, funerare, de for public, împreună cu terenul aferent delimitat topografic, care constituie mărturii cultural-istorice semnificative din punct de vedere arhitectural, arheologic, artistic, etnografic, religios, social, ştiinţific sau tehnic – Conform Legii nr. 422 din 2001, Art.3, republicată[1] privind protejarea monumentelor istorice. |
|  | Monument istoric | Bunuri imobile, construcţii şi terenuri situate pe teritoriul româniei, semnificative pentru istoria, cultura şi civilizaţia naţională şi universală. - Conform Legii nr. 422 din 2001 republicată privind protejarea monumentelor istorice, Art.1 alin. (2). |
|  | MySMIS2021/  SMIS2021+ | Sistem de înregistrare și de stocare sub formă informatizată a datelor referitoare la fiecare operațiune, necesare monitorizării, evaluării, gestiunii financiare, verificărilor si auditurilor, incluzând, dacă este aplicabil, datele despre diverși participanți la operațiunile finanțate din fonduri nerambursabile în cadrul programelor operaționale gestionate la nivel național. |
|  | Nevoia socială | Ansamblul de cerinţe indispensabile fiecărei persoane pentru asigurarea condiţiilor de viaţă, în vederea integrării sociale. - conform Legii nr. 292 din 2011, a asistenţei sociale |
|  | Nod rutier | Totalitate a construcțiilor și instalațiilor de semnalizare, precum și a dotărilor din zona de intersecție a două sau mai multe drumuri care se intersectează denivelat. |
|  | Obiectiv de etapă | Valoare intermediară a unui indicator care trebuie atinsă la un moment dat pe durata implementării programului în raport cu un indicator de realizare inclus într-un obiectiv specific. Este utilizată doar pentru indicatorii de realizare și nu se aplică la nivel de proiect.  Obiectivele de etapă se găsesc în Program, pentru fiecare obiectiv specific, și se referă la valorile indicatorilor, pentru întregul obiectiv specific de trebuie atinse până la finalul anului 2024. |
|  | Obiectiv de politică (OP) și Obiective specifice (OS) | Unul dintre cele 5 obiective definite la nivelul Comisiei Europene pentru perioada 2021-2027 și transpuse în regulamentele europene, respectiv: ”O Europă mai inteligentă”, ”O Europă mai ecologică”, ”O Europă mai conectată”, ”O Europă mai socială”, ”O Europă mai aproape de cetățeni”.  Fiecărui din cele 5 obiective de politică definite de RDC îi corespund două sau mai multe obiective specifice definite de Regulamentul FEDR, conform articolului 3. |
|  | Obiectiv/  proiect de investiţii | Rezultatul scontat la investirea de capital pe timp limitat, ca urmare a realizării unuia sau mai multor obiecte de investiţii, situate pe un amplasament distinct delimitat, care asigură satisfacerea cerinţelor formulate de beneficiarul investiţiei şi de investitor; în sintagma "obiectiv de investiţii" se cuprinde, după caz, obiectivul nou de investiţii, obiectivul mixt de investiţii sau intervenţie la construcţie existentă. |
|  | Oficiul European de Luptă Antifraudă (OLAF) | Structura constituită în cadrul Comisiei Europene, independentă funcțional, care răspunde de protejarea intereselor financiare ale Uniunii Europene. |
|  | Operațiune | Potrivit art. 2 pct.4 al RDC, reprezintă :   * lit. a - un proiect, un contract, o acțiune sau un grup de proiecte selecționate în cadrul PR Vest 2021 - 2027; * lit.b - în contextul instrumentelor financiare, o contribuție a unui program la un instrument financiar și sprijinul financiar subsecvent acordat destinatarilor finali de instrumentul financiar respectiv   În cadrul prezentului document, prin Operațiune se înțelege Proiect/Cerere de finanțare. |
|  | Operațiune finalizată | Potrivit art.2 al RDC, pct.37, reprezintă operațiunea care a fost încheiată în mod fizic sau implementată integral și pentru care toate plățile aferente au fost efectuate de beneficiari, iar contribuția publică relevantă a fost plătită beneficiarilor.  În cadrul prezentului document, prin Operațiune finalizată se înțelege Proiect finalizat. |
|  | Organism de drept public | În sensul articolului 2 alin. (4) din Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18, reprezintă organismele care:   1. sunt înființate în scopul specific de a răspunde unor necesități de interes general, fără caracter industrial sau comercial; 2. au personalitate juridică; 3. sunt finanțate, în cea mai mare parte, de către stat, autorități regionale sau locale sau alte organisme de drept public sau administrarea lor face obiectul supravegherii de către autoritățile sau organismele respective sau au un consiliu de administrație, de conducere sau de supraveghere alcătuit din membri desemnați în proporție de peste 50 % de către stat, de autorități regionale sau locale sau de alte organisme de drept public. |
|  | Parapet (pl. Parapete) | Elemente de construcție din metal sau beton așezate la marginea platformei drumului sau pe zona mediană a autostrăzii, în scopul măririi siguranței circulației rutiere. |
|  | Parc | Spațiu verde, cu suprafață de minimum un hectar, format dintr-un cadru vegetal specific și din zone construite, cuprinzând dotări și echipări destinate activităților sportive sau recreative pentru populație. – conform Legii nr. 24 din 2007. |
|  | Parte carosabilă | Porţiunea din platforma drumului destinată circulaţiei vehiculelor; un drum poate cuprinde mai multe părţi carosabile complet separate una de cealaltă printr-o zonă despărţitoare sau prin diferenţă de nivel. |
|  | Parteneriat | Asocierea dintre doua sau mai multe persoane juridice care acționează împreuna pentru realizarea unui proiect. |
|  | Pasaj de nivel | Intersecție între un drum și o cale ferată, amenajată la același nivel. |
|  | Pasaj denivelat | Intersecție între două căi de comunicație, amenajată la niveluri diferite. |
|  | Pasaj inferior | Construcție specială care permite unui drum să treacă pe sub alt drum, cale ferată (sau pe sub un obstacol). |
|  | Pasaj superior | Construcție de artă (pod), inclusiv căile de acces, care permite unui drum să treacă pe deasupra unui alt drum, cale ferată (sau obstacol). |
|  | Pasarelă | Pasaj superior îngust rezervat pietonilor. |
|  | Patrimoniu natural | Ansamblul componentelor şi structurilor fizico-geografice, floristice, faunistice şi biocenotice ale mediului natural, ale căror importanţă şi valoare ecologică, economică, ştiinţifică, biogenă, sanogenă, peisagistică şi recreativă au o semnificaţie relevantă sub aspectul conservării diversităţii biologice floristice şi faunistice, al integrităţii funcţionale a ecosistemelor, conservării patrimoniului genetic, vegetal şi animal, precum şi pentru satisfacerea cerinţelor de viaţă, bunăstare, cultură şi civilizaţie ale generaţiilor prezente şi viitoare, conform OUG nr. 57 din 2007, cu modificările şi completările ulterioare. |
|  | Pepinieră | Teren pe care se cultivă şi se înmulțesc plante erbacee şi lemnoase până la transplantarea pentru plantare definitivă. – conform Legii nr. 24 din 2007. |
|  | Perdea de protecție | Plantație de arbori și arbuști pe zona drumului pentru protecția contra înzăpezirilor. |
|  | Performanță | În contextul prezentului ghid, performanța este definită ca fiind capacitatea Programului de a atinge obiectivele de etapă și țintele stabilite pentru indicatorii săi. |
|  | Perioada de durabilitate a proiectului | Perioada care începe din ziua calendaristică imediat următoare efectuării ultimei plății de către finanțator în cadrul contractului de finanțare, notificată de către acesta prin Informarea privind cheltuielile aprobate în cererea de rambursare finală și are o durată de cinci ani sau trei ani calendaristici, după caz, în cadrul căreia beneficiarul finanțării trebuie să mențină investiția și indicatorii asumați. |
|  | Perioada de implementare a proiectului | Perioada cuprinsă între data de începere a primei activități din cadrul proiectului și data de finalizare a ultimei activități din cadrul proiectului. |
|  | Perioada de perspectivă | Perioada de timp, exprimată în ani, pentru care se stabilește traficul de calcul al sistemului rutier. |
|  | Perioada de raportare | Perioada de raportare reprezintă intervalul de timp în care un beneficiar FESI trebuie să prezinte rapoarte periodice privind implementarea proiectului finanțat. Această perioadă este stabilită în contractul de finanțare și poate varia în funcție de natura proiectului și de regulile programului.  De obicei, perioada de raportare se împarte în trimestre, dar pot exista și raportări semestriale, raportări finale, pentru toată durata proiectului, sau ad-hoc, pentru o anumită perioadă, conform instrucțiunilor autorităților programului. |
|  | Perioada de raportare și verificare finală a proiectului | Perioada cuprinsă între următoarea zi după data de finalizare a ultimei activități din cadrul proiectului, respectiv după finalizarea implementării proiectului și data efectuării ultimei plății de către finanțator în cadrul contractului de finanțare. |
|  | Pistă pentru biciclete | Subdiviziunea părții carosabile, a trotuarului ori a acostamentului sau pistă separată de drum, special amenajată, semnalizată și marcată corespunzător, destinată numai circulației bicicletelor și trotinetelor electrice. |
|  | Plan de mobilitate urbană durabilă (PMUD) | Reprezintă instrumentul de planificare strategică teritorială prin care este corelată dezvoltarea spațială a localităților și a zonei periurbane/metropolitane a acestora cu nevoile de mobilitate și transport ale persoanelor și mărfurilor – conform Ordinului nr. 233 din 26.02.2016 pentru aprobarea Normelor metodologice de aplicare a Legii nr. 350/2001 privind amenajarea teritoriului și urbanismul și de elaborare și actualizare a documentațiilor de urbanism. |
|  | Plan de monitorizare a proiectului | Plan inclus în contractul de finanțare/decizia de finațare, după caz, prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, precum și țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea, simplificarea și eficientizarea procesului de monitorizare a proiectelor de către autoritățile de management/organismele intermediare, după caz. |
|  | Platforma drumului | Suprafață care cuprinde partea carosabilă și acostamentele, sau, dup caz, trotuare, piste pentru cicliști, zone verzi. |
|  | Prag de calitate | Prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme prevăzute în metodologia de evaluare și selecție aprobată de Comitetul de monitorizare care nu presupun acordarea de punctaje. |
|  | Prag de excelență | Etichetă de calitate conferită în urma evaluării tehnice și financiare, superioară pragului de calitate, de la care un proiect este selectat direct pentru etapa de contractare. |
|  | Prag minim de prioritizare | Reprezintă pentru apelurile competitive dedicate beneficiarilor publici, acel punctajul minim cu care proiectele sunt incluse pe lista proiectelor propuse spre contractare în ordinea punctajelor obținute în conformitate cu metodologia de selecție. Proiectele care nu îndeplinesc acest punctaj vor fi incluse într-o listă de așteptare, urmând a fi finanțate în limita alocării disponibile, doar ulterior finalizării perioadei de depunere, în ordinea depunerii. |
|  | Procedura de infringement | Reprezintă mecanismul de sancționare utilizat de Comisia Europeană, în baza art. 258 al Tratatului de Funcționare a Uniunii Europene, față de un Stat Membru al Uniunii Europene, în vederea redresării comportamentului acestuia, ca urmare a neconformării sau aplicării incorecte a legislației comunitare. Scopul procedurii de infringement este aducerea la un nivel optim de armonizare a legislației comunitare pe întreg teritoriul Uniunii Europene precum și acordarea oportunității Statelor Membre, de a remedia problemele identificate, înainte ca acestea să fie înaintate judecății Curții de Justiție a Uniunii Europene. |
|  | Procesul de evaluare, selecție și contractare a proiectelor | Procesul prin care proiectele depuse în cadrul unui apel de proiecte sunt evaluate din punct de vedere al conformității administrative, tehnic și financiar, al eligibilității și calității și la finalul căruia se notifică decizia de selecție sau nu la finanțare a proiectului și se semnează contractul de finanțare. |
|  | Program de internship | Activitatea specifică desfăşurată de intern pe o perioadă de timp limitată în cadrul unei organizaţii-gazdă, care are ca scop aprofundarea cunoştinţelor teoretice, îmbunătăţirea abilităţilor practice şi/sau dobândirea de noi abilităţi sau competenţe; |
|  | Program Regional Vest 2021-2027 (PR Vest) | Document strategic multianual (pe 7 ani) elaborat de Agenția pentru Dezvoltare Regională Vest și adoptat de Comisia Europeană care definește strategia de dezvoltare la nivel regional corespunzătoare obiectivelor de politică, priorităților și obiectivelor specifice politicii de coeziune. |
|  | Programele de calificare profesională | Reprezintă oferta educațională care conduce la dobândirea unei calificări profesionale înscrise în Registrul național al calificărilor. |
|  | Programele de studii | Concretizează oferta educațională a unei organizații furnizoare de educație. |
|  | Programul de studii acreditat | Programul de studii care îndeplinește cerințele minime ale standardelor și indicatorilor de performanță ai acreditării. |
|  | Programul de studii autorizat | Programul de studii evaluat, avizat favorabil și care îndeplinește condițiile autorizării provizorii. |
|  | Proiect | Ansamblu de activități și acțiuni care sunt cuprinse într-o cerere de finanțare depusă în cadrul unui apel de proiecte și care este supusă procedurilor de evaluare, selecție și contractare sau pentru care se încheie un contract de finanțare/se emite decizie de finanțare, după caz.  O serie de activități economice indivizibile concepute pentru a produce un rezultat specific într-o perioadă de timp dată şi având obiective clar stabilite, pentru a cărui realizare Beneficiarul primește fonduri nerambursabile, în cadrul PR Vest. |
|  | Proiect de investiţii | A se vedea termenul „Obiectiv/proiect de investiţii”. |
|  | Proiect pus în aplicare | Proiect implementat. Conceptul este utilizat în legătură cu valorile indicatorilor din proiectele puse în aplicare, care se referă la valorile obținute în urma implementării acțiunilor. Proiectul pus în aplicare poate fi un proiect în curs de implementare sau finalizat. |
|  | Proiect selectat | Proiect cu contract de finanțare semnat. Conceptul este utilizat în legătură cu valorile indicatorilor din proiectele selectate, care se referă la țintele asumate prin contract (valoarea planificată). |
|  | Proiect tehnic de execuţie | Documentaţia prin care proiectantul dezvoltă, detaliază şi, după caz, optimizează, prin propuneri tehnice, scenariul/opţiunea aprobat (ă) în cadrul studiului de fezabilitate/documentaţiei de avizare a lucrărilor de intervenţii; componenta tehnologică a soluţiei tehnice poate fi definitivată ori adaptată tehnologiilor adecvate aplicabile pentru realizarea obiectivului de investiţii, la faza de proiectare - proiect tehnic de execuţie, în condiţiile respectării indicatorilor tehnico-economici aprobaţi şi a autorizaţiei de construire/desfiinţare. |
|  | Protecţia clădirilor de patrimoniu/ patrimoniului cultural | Activităţi care au ca scop paza şi întreţinerea clădirilor de patrimoniu/ patrimoniului cultural. |
|  | Protejarea taluzurilor | Operație de apărare a taluzurilor, prin lucrări adecvate impotriva influențelor dăunătoare ale unor agenți externi. |
|  | Ranforsare | Ansamblu de lucrări pentru mărirea capacității portante a complexelor rutiere existente, în principal prin executarea unor noi straturi rutiere și asanarea corpului drumului. |
|  | Raport de audit energetic | Document elaborat în urma desfăşurării activităţii de auditare energetică a clădirii, care conține descrierea modului în care a fost efectuat auditul energetic, a principalelor caracteristici termice și energetice ale clădirii/unităţii de clădire și, acolo unde este cazul, a măsurilor propuse pentru creşterea performanței energetice a clădirii/unităţii de clădire și instalațiilor interioare aferente acesteia, precum și a principalelor concluzii referitoare la eficienţa economică a aplicării măsurilor propuse și durata de recuperare a investiţiei. |
|  | Reabilitarea drumurilor | Ansamblu de lucrări de reamenajare a unui drum pentru îndeplinirea condițiilor impuse pentru perioada de perspectivă luată în considerare. |
|  | Reconstrucția drumurilor | Lucrările efectuate pentru modernizarea rețelei sau înlocuirii întregului sector de drum. |
|  | Registrul matricol unic al universităților din românia (RMUR) | Bază de date națională electronică în care sunt înregistrați toți studenții din instituțiile de învățământ superior de stat, particulare sau confesionale, acreditate ori autorizate să funcționeze provizoriu. Constituirea RMUR se realizează pe baza registrelor matricole ale instituțiilor de învățământ superior. |
|  | Registrul național al calificărilor | Bază de date națională ce cuprinde descrierea tuturor calificărilor din România. |
|  | Reprezentant legal al solicitantului | Persoana care are dreptul conform actelor de constituire/alte acte relevante să reprezinte organizația și să semneze în numele acesteia. |
|  | Retragerea de la finanțare a proiectului | Anexa prin care solicitantul de finantare solicita retragerea cererii de finanţare din cadrul procesului de evaluare si selectie. |
|  | Scuar | Spațiu verde, cu suprafață mai mică de un hectar, amplasat în cadrul ansamblurilor de locuit, în jurul unor dotări publice, a amenajărilor sportive, de agrement pentru copii și tineret sau în alte locații – conform Legii nr. 24 din 2007. |
|  | Segregarea | O formă gravă de discriminare şi are drept consecinţă accesul inegal al copiilor la o educaţie de calitate, încălcarea exercitării în condiţii de egalitate a dreptului la educaţie, precum şi a demnităţii umane. |
|  | Semnalizare rutieră | Ansamblu de instalații, accesorii și semne convenționale amplasate pe platforma sau în zona drumului pentru dirijarea, orientarea și siguranța circulației rutiere. |
|  | Sere | Terenuri acoperite de construcții uşoare destinate cultivării plantelor – conform Legii nr. 24 din 2007 |
|  | Servicii sociale | Ansamblu complex de măsuri şi acţiuni realizate pentru a răspunde nevoilor sociale ale persoanelor, familiilor, grupurilor sau comunităţilor, în vederea prevenirii şi depăşirii unor situaţii de dificultate, vulnerabilitate ori dependenţă, pentru creşterea calităţii vieţii şi promovarea coeziunii sociale; serviciile sociale se pot organiza în forme diverse, stabilite prin nomenclatorul serviciilor sociale – conform Legii nr. 292 din 2011 a asistenţei sociale |
|  | Siguranța circulației rutiere | Ansamblul de măsuri necesare pentru dirijarea, organizarea și asigurarea desfășurării traficului rutier în condiții de siguranță, astfel ca posibilitățile de producere a accidentelor să fie reduse la minimum. |
|  | Siguranța drumului | Totalitate a condițiilor care asigură confortul minim al drumului pentru ca vehiculele să poată circula în siguranță la limitele maxime impuse de reglementările de circulație rutieră. |
|  | Sistem fotovoltaic | Este un sistem la baza căruia stau panouri fotovoltaice, cu ajutorul cărora radiația solară este captată și tranformată în energie electrică în urma efectului fotoelectric. |
|  | Sistem informatic intern CORTEX | Sistem informatic de management intern în cadrul căruia sunt introduse toate informațiile specifice pentru gestionarea, monitorizarea și raportarea activităților derulate, în general, la nivelul ADR Vest și, în particular, la nivelul AM POR 2021-2027. |
|  | Sisteme inteligente de transport (ITS) | Sisteme în cadrul cărora se aplică tehnologii ale informației și comunicațiilor în domeniul transportului rutier, inclusiv infrastructură, vehicule și utilizatori, în gestionarea traficului și gestionarea mobilității, precum și pentru interfețe cu alte moduri de transport – conform Directivei nr. 2010/40/UE |
|  | Sistemul național de învățământ | Ansamblul unităților și instituțiilor de învățământ de stat particulare și confesionale acreditate, de diferite tipuri, niveluri și forme de organizare a activității de educare și formare profesională. |
|  | Societate cooperativă | Societate constituită în baza Legii 1/2005 privind organizarea şi funcționarea cooperației, cu modificările şi completările ulterioare |
|  | Solicitant | Persoana juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021/SMIS2021+ în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027.  Instituția/organizația care solicită finanțare în cadrul unui apel de proiecte aferent PR Vest prin depunerea unei cereri de finanțare. |
|  | Solicitant de informații | Instituţia/organizaţia sau persoana fizică care solicită informații/îndrumare/consiliere referitoare la finanțările disponibile în cadrul Programului Regional Vest 2021-2027 și a altor programe. |
|  | Spații verzi pentru protecția cursurilor de apă şi lacurilor | Plantații realizate în lungul cursurilor de apă sau împrejurul lacurilor, al căror rol principal este de protecție a acestora. – conform Legii nr. 24 din 2007 |
|  | Spații verzi pentru recreere | Spații verzi deschise publicului, amenajate în vederea creării unui cadru adecvat petrecerii timpului liber. |
|  | Starea bună a drumului | Starea bună a drumului pentru tronsoanele finanțate din alte surse de finanțare înseamnă cel puțin drum acoperit cu asfalt, beton sau pavaj care nu prezinta faianțări pe mai mult de 10% din suprafața totală a segmentului respectiv, sau denivelări/ gropi/ spărturi în carosabil care duc la reducerea accentuată a vitezei de deplasare. |
|  | Strategie de Dezvoltare Locală Plasată sub Responsabilitatea Comunității (Strategie DLRC) | Reprezintă un set coerent de operațiuni care vizează atingerea obiectivelor și acoperirea nevoilor locale care contribuie la atingerea obiectivelor Strategiei Europa 2020 a UE pentru o creștere inteligentă, durabilă și favorabilă incluziunii, conceput şi implementat de un grup de acțiune locală. |
|  | Strategie de Dezvoltare Regională 2021-2027 | Document elaborat pentru fiecare regiune de dezvoltare, conține priorități și măsuri ce vor putea fi finanțate din instrumente structurale prin Programele Regionale, precum și din alte surse de finanțare. |
|  | Strategie Integrată de Dezvoltare Urbană (SIDU) | Strategia propusă oficial și certificată de o autoritate locală sau de o agenție din sectorul public, stabilită pentru o anumită zonă geografică urbană și pentru o anumită perioadă, care prevede acțiuni integrate pentru a aborda provocările economice, de mediu, climatice, demografice și sociale care afectează zonele urbane, denumită în continuare „SIDU”. |
|  | Supracontractare | Contractarea unor proiecte ale căror bugete depășește alocarea financiară aferentă apelului de proiecte, în anumite limite. |
|  | Suprastructura drumului | Parte din corpul drumului care cuprinde structura rutieră și amenajarea acostamentelor. |
|  | Teritoriul din perspectiva CLLD | Selectarea zonelor urbane în care este indicată aplicarea abordării CLLD se va face pe baza criteriilor de dimensiune și coerență.  -Din punctul de vedere al dimensiunii, populația vizată de un parteneriat local va cuprinde între 10.000 și 150.000 de locuitori.  -Din punctul de vedere coerenței, zonele vizate de un parteneriat local (grup de acțiune locală) trebuie să fie coerente din punct de vedere economic, social și fizic, prin coerență înțelegându-se „funcționalitatea” zonei în sensul susținerii obiectivelor strategiei de dezvoltare locală. Teritoriul va cuprinde una sau mai multe zone urbane marginalizate (cum ar fi zone de tip ghetou cu blocuri) alături de zona urbană funcțională din care fac parte acestea. |
|  | Țintă | O valoare convenită în prealabil care trebuie atinsă până la sfârșitul perioadei de eligibilitate în raport cu un indicator inclus în cadrul unui obiectiv specific. Ajută la verificarea progresului intervenției sau arată rezultatele în raport cu ceea ce a fost planificat.  Țintele pentru indicatorii din PR Vest se găsesc în Program, pentru fiecare obiectiv specific, și se referă la valoarea indicatorului, pentru întregul obiectiv specific, stabilită pentru a fi atinsă până la finalul anului 2029. Se folosește pentru toți indicatorii, atât cei de realizare, cât și cei de rezultat.  La nivel de proiect, țintele trebuie atinse așa cum sunt stabilite în contractul de finanțare. |
|  | Trafic de calcul | Număr de osii standard, cu sarcina pe osie de 115 kN, care circulă pe banda de circulație cea mai solicitată, echivalent vehiculelor care vor circula pe drumul proiectat pe perioada de perspectivă. |
|  | Trecere la nivel | Încrucișarea la nivel dintre un drum public și o cale ferată sau linie de tramvai, care dispune de o platformă independentă. |
|  | Trotuar | Spațiul longitudinal situat în partea laterală a drumului, separat în mod vizibil de partea carosabilă prin diferență sau fără diferență de nivel, destinat circulației pietonilor. |
|  | Utilităţi publice (servicii comunitare de utilităţi publice / infrastructura de utilităţi publice) | Totalitatea activităţilor de utilitate şi interes public general, desfăşurate la nivelul comunelor, oraşelor, municipiilor sau judeţelor sub conducerea, coordonarea şi responsabilitatea autorităţilor administraţiei publice locale, în scopul satisfacerii cerinţelor comunităţilor locale, prin care se asigură următoarele utilităţi: alimentarea cu apă; canalizarea şi epurarea apelor uzate; colectarea, canalizarea şi evacuarea apelor pluviale; producția, transportul, distribuţia şi furnizarea de energie termică în sistem centralizat; salubrizarea localităţilor; iluminatul public; administrarea domeniului public şi privat al unităţilor administrativ - teritoriale, precum şi altele asemenea; transportul public local – conform Legii nr. 51 din 2006. |
|  | Valoare de referință | Valoarea unui indicator care descrie situația înainte de începerea implementării, în raport cu care pot fi evaluate progresele în implementare sau pot fi făcute comparații.  Valorile de referință ale indicatorilor se găsesc în Program, pentru fiecare obiectiv specific. Pentru indicatorii de realizare, valoarea de referință este stabilită la zero. |
|  | Valoare planificată | La nivel de proiect, valoarea planificată a unui indicator este ținta asumată pentru acel indicator. La nivel de obiectiv specific sau program, valoarea planificată a unui indicator este suma valorilor planificate din proiectele selectate. |
|  | Valoare realizată | La nivel de proiect, valoarea realizată a unui indicator este valoarea obținută pentru acel indicator, în urma implementării activităților. Valoarea realizată se poate referi la un anumit moment pe parcursul implementării sau la valoarea finală. |
|  | Valoarea lucrărilor de construcţii-montaj (C+M) | Valoarea inclusă în valoarea totală a devizului general, exprimată în lei, care cuprinde cheltuielile prevăzute la cap./subcap. 1.2, 1.3, 1.4, 2, 4.1, 4.2, 5.1.1 din devizul general. |
|  | Verificarea conformității administrative | Proces complet digitalizat, realizat în mod automat prin sistemul informatic MySMIS2021/SMIS2021+, pe baza declaraţiei unice generate de sistemul informatic MySMIS2021/SMIS2021+. Finalul etapei îl reprezintă emiterea unei notificări prin intermediul aplicaţiei MySMIS2021/SMIS2021+, cu privire la trecerea proiectului în etapa de evaluare tehnică şi financiară sau, după caz, cu privire la nerespectarea cerinţelor de conformitate administrativă, situaţie în care nu este demarată etapa de evaluare tehnică şi financiară. |
|  | Viteza de proiectare | Viteza care se alege la construcția unui drum nou, la modernizarea, consolidarea sau reabilitarea unui drum existent, în vederea determinării caracteristicilor geometrice care să permită fiecărui vehicul să poată circula cu viteza respectivă, în siguranță. |
|  | Viteza de proiectare redusă | Viteza care poate fi redusă în cazuri excepționale pe sectoare de drum cu lungime limitată, în condiții grele de desfășurare a traseului și/sau acolo unde condițiile de mediu adiacente drumului o impun, în vederea neafectării resurselor istorice și estetice și pentru evitarea unor lucrări costisitoare, pe baza unui calcul tehnico-economic. |
|  | Zi/zile | Zi/Zile lucrătoare |
|  | Zonă compactă de spațiu verde | Teren format din una sau mai multe parcele, care nu este străbătut de căi de circulație carosabile și care se pretează înscrierii ca spațiu verde în Registrul local al spațiilor verzi, cu toate prevederile legislative aplicabile. |
|  | Zona drumului | Suprafață de teren ocupată de drum și de lucrările aferente drumului constituită din ampriză, zonele de siguranță și zonele de protecție. |
|  | Zona drumului public | Cuprinde: ampriza, zonele de siguranță și zonele de protecție. |
|  | Zona pietonală | Perimetrul care cuprinde una sau mai multe străzi rezervate circulației pietonilor, unde accesul vehiculelor este supus unor reguli speciale de circulație, având intrările și ieșirile semnalizate în conformitate cu prevederile legale. |
|  | Zona rezidențială | Perimetrul dintr-o localitate unde se aplică reguli speciale de circulație, având intrările și ieșirile semnalizate în conformitate cu prevederile legale. |
|  | Zone de protecție pentru DJ | Zonele de protecție sunt cuprinse între marginile exterioare ale zonelor de siguranță și marginile zonei drumului. Distanța de la marginea exterioară a zonei de siguranță până la marginea  zonei drumului (m) : 20 m. |
|  | Zonele de protecție | Suprafețele de teren situate de o parte și de alta a zonelor de siguranță, necesare protecției și dezvoltării viitoare a drumului. Limitele zonelor de protecție sunt prevăzute în anexa nr. 1 din OG nr. 43/1997 (R). Zonele de protecție rămân în gospodărirea persoanelor juridice sau fizice care le au în administrare sau în proprietate, cu obligația ca acestea, prin activitatea lor, să nu aducă prejudicii drumului sau derulării în siguranță a traficului. |
|  | Zonele de siguranță a drumului | Suprafețe de teren situate de o parte și de cealaltă a amprizei drumului, destinate exclusiv semnalizării rutiere, plantației rutiere sau altor scopuri legate de întreținerea și exploatarea drumului, siguranței circulației ori protecției proprietăților situate în vecinătatea drumului. Din zonele de siguranță fac parte și suprafețele de teren destinate asigurării vizibilității în curbe și intersecții, precum și suprafețele ocupate de lucrări de consolidare a terenului drumului și altele asemenea. Limitele zonelor de siguranță a drumurilor, podurilor și viaductelor, în cale curentă și aliniament, sunt prevăzute în anexa nr. 1 din OG 43/1997 (R). |