**Anexa 20\_Domenii de activitate excluse de la finanțare**

În cadrul prezentului ghid al solicitantului de finanțare **nu se acordă sprijin financiar** IMM-urilor care îşi desfăşoară activitatea în următoarele sectoare şi/sau care vizează:

|  |
| --- |
| Conform prevederilor Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, art. 1, alin (3), literele a), b), c), d), e) |
| * (a) ajutoarele acordate în sectorul pescuitului și acvaculturii, astfel cum sunt reglementate de Regulamentul (UE) nr. 1379/2013[[1]](#footnote-1) al Parlamentului European și al Consiliului, cu excepţia următoarelor: * ajutoare pentru formare, * ajutoare pentru accesul IMM-urilor la finanţare, * ajutoare în domeniul cercetării și dezvoltării, * ajutoare pentru inovare acordate IMM-urilor, * ajutoare pentru lucrătorii defavorizaţi și pentru lucrătorii cu handicap, * ajutoare regionale pentru investiţiile în regiuni ultraperiferice, * scheme de ajutoare regionale de exploatare, * ajutoare pentru proiectele de dezvoltare locală plasată sub responsabilitatea comunităţii („DLRC”), * ajutoare pentru proiectele de cooperare teritorială europeană * începând cu 1 iulie 2023, ajutoarele sub formă de reduceri ale taxelor de mediu în temeiul articolului 15 alineatul (1) litera (f) și al articolului 15 alineatul (3) din Directiva 2003/96/CE a Consiliului ( 1 ), * pentru ajutoarele acordate microîntreprinderilor sub formă de intervenţii publice privind furnizarea de energie electrică, gaze sau căldură, menţionate la articolul 19c, * pentru ajutoarele acordate IMM-urilor sub forma unor intervenţii publice temporare privind furnizarea de energie electrică, gaze sau căldură produsă din gaze naturale sau energie electrică pentru a atenua impactul creșterii preţurilor în urma războiului de agresiune al Rusiei împotriva Ucrainei menţionat la articolul 19d; |
| * (b) ajutoarele acordate în sectorul producţiei agricole primare, cu excepţia ajutoarelor regionale pentru investiţii în regiunile ultraperiferice, a schemelor de ajutoare regionale de exploatare, a ajutoarelor pentru consultanţă în favoarea IMM-urilor, a ajutoarelor pentru finanţare de risc, a ajutoarelor pentru cercetare și dezvoltare, a ajutoarelor pentru inovare destinate IMM-urilor, a ajutoarelor de mediu, a ajutoarelor pentru formare, a ajutoarelor pentru lucrătorii defavorizaţi și pentru lucrătorii cu handicap, a ajutoarelor pentru proiectele de dezvoltare locală plasată sub responsabilitatea comunităţii (DLRC), a ajutoarelor pentru proiectele de cooperare teritorială europeană, a ajutoarelor incluse în produse financiare sprijinite de Fondul InvestEU, a ajutoarelor pentru microîntreprinderi sub formă de intervenţii publice privind furnizarea de energie electrică, gaze sau căldură, astfel cum se menţionează la articolul 19c, și a ajutoarelor pentru IMM-uri sub forma unor intervenţii publice temporare privind furnizarea de energie electrică, gaze sau căldură produsă din gaze naturale sau energie electrică pentru a atenua impactul creșterii preţurilor în urma războiului de agresiune al Rusiei împotriva Ucrainei, astfel cum se menţionează la articolul 19d; |
| * (c) ajutoarele acordate în sectorul prelucrării şi comercializării produselor agricole, în următoarele cazuri:  1. atunci când valoarea ajutoarelor este stabilită pe baza preţului sau a cantităţii unor astfel de produse achiziţionate de la producători primari sau introduse pe piaţă de întreprinderile respective; 2. atunci când ajutoarele sunt condiţionate de transferarea lor parţială sau integrală către producătorii primari; |
| * (d) ajutoarele pentru facilitarea închiderii minelor de cărbune necompetitive, astfel cum sunt reglementate de Decizia 2010/787/UE a Consiliului; |
| * e) categoriile de ajutoare regionale la care se referă articolul 13.din Regulamentul 651/2014; |
| Conform prevederilor Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, art. 13, literele a), b), c), d) |
| * (a) ajutoarele pentru sectorul siderurgic, sectorul lignitului și sectorul cărbunelui; |
| * (b) ajutoarele pentru sectorul transporturilor, precum și pentru infrastructura conexă; ajutoarelor pentru sectorul producerii, stocării, transportului și distribuţiei de energie și pentru infrastructurile energetice, cu excepţia ajutoarelor regionale pentru investiţii din regiunile ultraperiferice și a schemelor de ajutoare regionale de exploatare; și ajutoarelor în sectorul comunicaţiilor în bandă largă, cu excepţia schemelor de ajutoare regionale de exploatare; |
| * (c) ajutoarele regionale sub formă de scheme care vizează un număr limitat de sectoare specifice de activitate economică; nu se consideră că schemele de ajutoare destinate activităţilor turistice sau prelucrării și comercializării produselor agricole vizează sectoare specifice de activitate economică; |
| * (d) ajutoarele regionale de exploatare acordate întreprinderilor ale căror activităţi principale se încadrează în secţiunea K „Intermedieri financiare și asigurări” din NACE Rev. 2 sau întreprinderilor care desfășoară activităţi în interiorul grupurilor și ale căror activităţi principale se încadrează în categoriile 70.10 „Activităţi ale direcţiilor (centralelor), birourilor administrative centralizate” sau 70.22 „Activităţi de consultanţă pentru afaceri și management” din NACE Rev. 2.. |
| Conform prevederilor Regulamentului (UE) nr. 1407/2013 privind aplicarea articolelor 107 și 108 din Tratatul privind funcţionarea Uniunii Europene ajutoarelor de minimis, art. 1, alin. (1), literele a), b), c), d), e) |
| * (a) ajutoarele acordate întreprinderilor care își desfășoară activitatea în sectoarele pescuitului și acvaculturii, astfel cum sunt reglementate de Regulamentul (CE) nr. 104/2000 al Consiliului din 17 decembrie 1999 privind organizarea comună a pieţelor în sectorul produselor pescărești și de acvacultură (JO L 17, 21.1.2000, p. 22); |
| * (b) ajutoarele acordate întreprinderilor care își desfășoară activitatea în domeniul producţiei primare de produse agricole; |
| * (c) ajutoarele acordate întreprinderilor care își desfășoară activitatea în sectorul prelucrării și comercializării produselor agricole, în următoarele cazuri:  1. atunci când valoarea ajutoarelor este stabilită pe baza preţului sau a cantităţii unor astfel de produse achiziţionate de la producători primari sau introduse pe piaţă de întreprinderile respective; 2. atunci când ajutoarele sunt condiţionate de transferarea lor parţială sau integrală către producătorii primari; |
| * (d) ajutoarele destinate activităţilor legate de export către ţări terţe sau către alte state membre, respectiv ajutoarelor direct legate de cantităţile exportate, ajutoarelor destinate înfiinţării şi funcţionării unei reţele de distribuţie sau destinate altor cheltuieli curente legate de activitatea de export; |
| * (e) ajutoarele condiţionate de utilizarea preferenţială a produselor naţionale faţă de produsele importate. |
| Alte sectoare de activitate |
| * (a) ajutoarele acordate pentru achizitia de vehicule de transport rutier de marfuri; |
| * (b) ajutoarele pentru activitati cu produse cu caracter erotic sau obscen, jocuri de noroc, precum si cele care contravin bunelor moravuri, ordinii publice si/sau prevederilor legale in vigoare; |
| * (c) ajutoarele pentru activitățile de astrologie și spiritism, inclusiv on-line, servicii personale de tipul: servicii de escortă, servicii de stabilire a întâlnirilor, servicii ale agențiilor matrimoniale, video chat on-line pentru consiliere matrimonială și psihologică; |
| * (d) ajutoarele pentru activităţi de jocuri de noroc şi pariuri, producţie sau comercializare de armament, muniţii, explozibili, tutun, alcool, produse energetice definite potrivit Legii nr. 571/2003 privind Codul fiscal, cu modificarile şi completările ulterioare, substanţe aflate sub control naţional, plante, substanţe şi preparate stupefiante şi psihotrope; |

# În cazul în care o întreprindere își desfășoară activitatea:

# atât în sectoarele excluse menționate la literele (a), (b) sau (c) menționate la art. 1, alin (3) din Regulamentul (UE) nr. 651/2014 sau sectoarele excluse menționate la literele (a), (b) sau (c), menționate la art. 1, alin (1) din Regulamentul (UE) nr. 1407/2013,

# cât și în unul din sectoarele care intră în sau domeniul de aplicare al Regulamentului (UE) nr. 651/2014 și Regulamentului (UE) nr. 1407/2013,

# prevederile Regulamentului (UE) nr. 651/2014 și ale Regulamentului (UE) nr. 1407/2013 se aplică ajutoarelor acordate pentru sectoarele sau activitățile eligibile, cu condiția ca beneficiarul să se asigure, prin mijloace corespunzătoare, precum separarea activităților sau o distincție între costuri, că activitățile desfășurate în sectoarele excluse din domeniul de aplicare al Regulamentului (UE) nr. 651/2014 și al Regulamentului (UE) nr. 1407/2013 nu beneficiază de ajutoare acordate în conformitate cu sus-numitele regulamente.

1. **Regulamentul (UE) nr. 1379/2013** al Parlamentului European și al Consiliului privind organizarea comună a pieţelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului (JO L 354, 28.12.2013, p. 1) [↑](#footnote-ref-1)